Nerabezaroa kritikotasunetik eraiki? | Kultura | Berria\nNerabezaroa kritikotasunetik eraiki?\nUn film dramatique filma. BERRIA Tamaina handiagoan ikusi\nEric Baudelaire. 'Un film dramatique'\nNon: Artium museoa, Gasteiz. Noiz arte: Urtarrilaren 23ra arte.\nIkus-entzunezkoak egituratzeko parametroak, lengoaiak, irudiak... askotarikoak izan daitezke; alabaina, egia da horien inguruan izan genezakeen aurreiritzia molde zehatzetara egokitzen dela. Hain zuzen, errealitatea eta fikzioa, edota pelikularen eta dokumentalaren arteko mugak lausotzeko aukerak mugatzen dituzte horiek. Hala ere, fokuetatik aldentzen diren zirrikituak badira, zeintzuetatik moldeak malgutzen dituzten lengoaia estetiko eta diskurtsibo berriak aurkezten zaizkigun. Malgutze lauso eta bigun horretan kokatzen da, alegia, Artiumeko Z aretoan kokatutako Un film dramatique ikus-entzunezkoa.\nFilm gehienen moduan, horrek baditu zuzendari jakin bat, editore bat... Baina kolektiboa da guztiz. Eric Baudelaire zinemagileak Parisko Saint Denis auzoan kokatutako Dora Maar eskolako ikasleekin batera sortu baitzuen hura. Bada, prozesu baten testigantza da erakusketa/zinema aretora barneratzen garen momentuan helaraziko zaiguna.\nFilmaren erroak deigarriak dira jada, enkargu baten emaitza baita hura. Frantziako eraikin publikoak irekitzen diren momentuan, artelan batekin omentzen dira. Beraz, Dora Maar ikastetxearen irekierarekin bat, artearen materialtasunetik aldenduz, Eric Baudelaire zinemagileari egin zitzaion filma sortzeko enkargua. Halatan, zinemagileak lau urte eman zituen ireki berria zen ikastetxeko lehenengo belaunaldiko ikasleekin lankidetzan, 11 eta 15 urte bitartekoekin, zehazki.\nLehenengo espazioan, nolabaiteko epilogo baten eran, horma zuriak blaitzen dituzten bideoak proiektatzen dira, zeintzuetan haurren ahotsak eta kaleko soinuak tartekatzen diren. Alabaina, kasu horretan ez dago egileen inolako aztarna zehatzik, susmoak baizik.\nEspazioak banatzen dituen gortina beltza zeharkatzean baieztatuko diren susmoak, alegia. Ikasleak baitira, askotan, kamera esku artean dutenak. Baina haien interbentzioak ez dira horretara mugatzen, proiektuan parte hartu duten hogei ikasleek, irudiak eta ikusteko erak sortzearekin bat, hausnarketak partekatzen baitituzte.\nAurretik esan bezala, filma prozesu baten testigantza da. Alegia, haur izatetik nerabe izatera pasatu diren hogei pertsonaren aztarna, zeinetan inguruarekiko kontzientzia bereganatu eta eraikitzen duten. Egile eta partaideak haurrak direla kontuan izanik, askok ondorioztatu dezakegu nolabaiteko inozentzian zentratzen dela ikus-entzunezkoak bidaltzen digun hausnarketa. Ba... ez! 11 urteko haurren hausnarketek zuzen-zuzenean eragiten digutela argitzen baitzaigu filmaren zenbait ataletan.\nNabarmentzekoa da, bereziki, bi gazteren arteko eztabaida. Donald Trumpi eta Marine Le Peni kritikak bideratzen dizkietenean, jatorria, jaioterria eta nazionalitatea ezberdintzen dituzten parametroen inguruko hausnarketetara ailegatzen dira: nazionalitatea jaioterrira mugatuta dago? Jaioterriak gure jatorriarekin lotzen gaitu? Edo ez du zertan nazionalitatearekin lotura izan?\nErantzunak ez dira absolutuak, irekiak baizik, ikusleak hausnarketen partaide bihurtzen baikara. Eta, era berean, ikus-entzunezkoa egituratu den testuingurura gerturatzen gaituzte. Izan ere, kontuan hartzekoa da ikastetxea kokatua dagoen auzoarekiko ikuskera estereotipatua, hark dakartzan aurreiritziekin bat...\nAlabaina, diskurtsoa ez da hausnarketa politikoetara mugatzen, hizkuntza filmikoen inguruko eztabaidak, ekintzak eta sorkuntzak aurkezten baitzaizkigu, baita ere. Ikasleek beren bizimodua aurkezten digute zenbaitetan, eta, alderantziz, kameraz baliaturik ingurua filmatzeko baliabideak ikertzen dituzte, eta, horrela, espazio berriak eraikitzen dituzte. Halaber, beren gatazka propioak azaleratzen dituzte partaideek, baina azken finean gatazka intimoak diren horiek konpartitu, eta kolektibo bihurtzen dira, baita ere.\nUn film dramatique-k molde zehatzera egokitutako ikuskera horiek hartu, bereganatu eta berreraikitzen ditu. Halatan, ironiaz eta kritikotasunez blaitzen gaitu. Eta, era berean, adinaren ondorioz gutxietsitako ahotsei soinua, doinua eta zarata ematen die errealitatearen eta fikzioaren artean kulunkatzen den filmak.


kritiken hemeroteka » Hadji-Murat\n« Ezer ez da dirudiena | Egiantzeko Imanol (eta gure banitatearen sutzarra) »\nHadji-Murat / Lev Tolstoi (Josu Zabaleta) / Meettok, 2017\nXIX. mendearen erdialdea, errusiar inperioa Kaukasoko lurraldeak (Txetxenia, Txerkesia, Dagestan, Osetia…) bereganatzen dabil, baina bertako biztanleak behin eta barriro matxinatzen dira inbaditzaileak kanporatzeko. Matxinoen artean bat nabarmentzen da: Hadji Murat tartariarra, gudari ausarta eta gerrillari trebea. Halanda be, bere buruzagiak, Shamil Imam-ak, gorroto dau, bien arteko kontu zaharrengaitik, eta familia preso hartzean deutso. Orduan, Hadji Murat errusiarretara pasauko da, honeek bere familia askatzen lagunduko deutsielakoan.\nLev Tolstoi benetako gertaeretan oinarritu zan bere azken eleberria izango zana idazteko; Kaukasora bidalitako ofizial gazte bat zan Hadji Murat errusiarretara pasau zanean, eta hau berau personalki ezetu ez baeban be, liburuan agertzen diran beste personajeetako asko bai. Liburuari abentura eleberri klasikoen usaina darion arren, hori baino gehiago, gizarte baten espilu da. Horretarako, Tolstoi-k, Hadji Muraten kontuan parte hartzean daben personaje guztiak erretratetan dauz, zertzelada fin eta zehatzakaz, soldadu apalenetik Errusiako Tsar Inperialera, tartean, tartariar gudaria (hilik nahiz bizirik) trofeo moduan erabili gura daben ofizial eta diplomatiko guztietatik igarota. Digresinoak be erabilten dauz helburu honegaz; esate baterako, atal oso bat eskaintzen deutso hildako soldadu gizajo baten familia nekazariaren bizimodu xumea azaltzeari. Baina horrek kontakizuna ahuldu beharrean, indartu egiten dau, holan, beste askoren artean bat gehiago zan soldadu xehe honen heriotzak, beste dimensino bat hartzean dau-eta, handik milaka kilometrora, edurrez inguratutako etxola miserable baten, eragingo daben samin eta galera ulertzen dogunean.\nHau liburuau klasikoa dan arren, idazleak ikuspuntu modernoak erakusten dauz: gerra pasarteak erabat desmitifikatzaileak dira, esate baterako, ziurrenik, Tolstoi gaztetan Krimeako gerran ibilia zalako (Sebastopolen setioan), eta horrenbestez, errelato ofizalen loria arranditsuaren azpian ostentzen dan miseria gordina ezagutzen ebalako; eta Kaukasoko herri kolonizauak, basati legez agertu beharrean, bere sasoiko idazleak egiten eben moduan, honeen ikuspuntua erakusteko ahalegina egiten dau, kolonizazinoaren justifikazinoa bera (kolonizazinoak beti justifiketan dira herri basatiak zibilizetearen atxakiatan) ezbaian jarriz. Baina zer edo zerk egiten badau liburu hau gaur egungoa, hori zera da, gizabanakoa sistema politiko ustelduaren aurrean ipinteko modua. Azken batean, hori da-eta Hadji Murat-en tragediaren iturria, berau gizon prestu eta ausarta dan arren, erdipurdikoak diran gizonen interesen amaraunean harrapatuta dagoala.\nHau guztia, Tolstoik, modu sinple eta naturalenean kontetan dau, diskursorik egin barik, prosa argi eta gardenaz. Testuak esfortzu barik egindakoa dirudi, baina hori irudipen faltsua da; estilo aratz hori lan gogorraren ondorio da. Liburu hau hamar bider idatzi eban oso-osorik, hasikeratik amaieraraino, bersino bakotxa aurrekoa baino depuraduagoa eginez, idaztearen artifizioa guztiz ikusezin bihurtu arte. Holan forjau eta tenplatzen dira klasikoak.


Txinako Abiadura Beheko Plastikozko Artezteko Fabrikatzaileak eta Hornitzaileak - Aumax\nHasiera > Produktuak > Plastikozko Granulagailua Eta Trituratzailea > Abiadura baxuko plastikozko artezgailua\nAumax AMG-L Serieko abiadura txikiko granulagailuak, momentu handiko eta abiadura txikiko engranaje motor indartsuez hornituak, beraz, makinak zarata txikia eta hauts txikia (hautsa) dituzten material plastikoak ehotzen ditu. Haizagailu garraiatzailea duen makina material pikortua injekzio bidezko makinara berehala eramateko.\nAbiadura moteleko plastikozko granulagailuaren makina egitura Europako estiloaren diseinu konbinatua eta optimizatua da. Abiadura txikiko plastikozko birrintzeko tamaina txikiak kalitate handiko motor elektrikoak eta osagaiak hartzen ditu martxan eta lan egonkorrerako.\nAumax abiadura txikiko plastikozko artezteko makina egokia da injekzio bidezko makinako plastikozko material bigun eta gogor guztiak birrintzeko, hala nola, ABS, PVC, PP, PE, HDPE, PS eta abar. 15 urte baino gehiagoko esperientzia dugu plastikozko abiadura txikiko granulagailuen makinan fabrikatzen.\nGure Abiadura baxuko plastikozko artezgailua guztiak Txinan egindakoak dira, ziur egon zaitezke gure fabrikako produktuak erosteko. Aumax Txinako Abiadura baxuko plastikozko artezgailua fabrikatzaile eta hornitzaileetako bat da. Gure fabrikatik prezio merkearekin eros ditzakezu. Gure fabrikak zerbitzu aurreratuak eta kalitatezko produktuak eskaintzen ditu. CE ziurtagiriak ditugu, produktu pertsonalizatuak kontsultatzera etor zaitezke.


LED zerrendak | Consumer\nLED zerrenda malguek hainbat aplikazio dituzte, argiztapen-iturri gisa erabiltzen direnez, apaingarriak ere badira.\nEgilea: mediatrader 2004-ko urtarrilak 12\nImagen: ERC P.\nLED zerrendak tentsio txikiko (12 edo 24 v) elementu malguak dira, beren argi-potentziari eraginkortasun handia eta kontsumo txikia lotzen diotenak. LED horiek oso leku gutxi hartzen dute eta, ondorioz, mantentze-lanak behar dituzte. Gainera, behar den luzeran ebaki daitezke, eta itsasgarri bat dute atzeko aldean, ia edozein gainazaletan instalatzeko. Iragazkorrak edo iragazgaitzak, kolore bakarrekoak edo kolore anitzekoak. LED zerrendak eskailera, armairu, ispilu, erakusleiho, auto, lorategi edo igerilekuetan erabil daitezke.\nLED zerrenden erabilerak eta aplikazioak\nLED zerrendek hainbat aplikazio dituzte etxebizitza baten barruan, argiztapen-iturri gisa duten erabilera dekorazio-izaerarekin osatzen baita. Zerrenda horiek ezin hobeak dira apaletan eta altzari altuetan edo ispiluen inguruan jartzeko. Argiztapen arkitektonikorako eta hormak eta sabaiak nabarmentzeko ere egokiak dira. Gabonetako dekorazioaren osagarri gisa ere erabiltzen dira LED horiek.\nEtxeko eremuan ere sartzen dira urperatzeko moduko zerrendak. Bere estankotasuna eta isolamendu elektrikoa direla eta, argi horiek dira igerilekuen barrualdea eta lorategiko gune hezeenak argiztatzeko konponbide egokiena.\nTuningaren zaleek LED zerrendak osatzen dituzte ibilgailuen dekorazio berezian. Gainerako eroaleen artean, barneko argiztapenerako erabiltzen dira.\nBulegoetako, merkataritzako lokaletako eta aisialdiko zentroetako erabilerari dagokionez, zerrenda horiek egokiak dira korridoreak, sarbideak, eskailerak, apalategiak edo erakusleihoak seinaleztatzeko.\nLED zerrendak erraz instalatzen dira sistema itsasgarri bati esker. Beste kasu batzuetan, LED zerrenda urperagarriak kasu, instalazioa kokapenaren eta erabileraren behar zehatzaren araberakoa izango da.\nLED zerrenda horiek erraz instalatzen dira sistema itsasgarri bati esker.\nArgiztapen-sistema horiek metraje finkoko biribilkietan merkaturatzen dira. Erabiltzeko, nahikoa da luzera moztea. Modeloaren eta fabrikatzailearen arabera, hainbat sekzio dituzte, eta, beraz, LED bakarra edo sei zatiko ebaketak egin daitezke. Beste batzuek hiruko taldetan baino ezin dituzte ebaki.\nZerrendak elkarrekin lotu edo lotu daitezke hamar metroko tarteetan. Tarteen artean elikatze-iturria duen anplifikadore bat jarri behar da, korrontearen intentsitateari zirkuitu osoan eusteko. Hainbat forma eta marrazki egiteko ere moldekatu daitezke.\nKonexio erraza du. 24 volteko edozein elikadura-iturrirekin funtzionatzen dute, modeloaren arabera; beraz, ez dute erresistentziarik behar.\nLED zerrenda malgu motak\nMerkatuan, hainbat tonalitateko argi zuriko LED zerrendak (beroa, hotza edo eguneko argia), kolore bakarreko LED argiak dituzten zerrendak (berdea, horia, urdina, etab.) aurki daitezke. eta kolore anitzeko zerrendak.\nLED zerrenda urperagarriak daude, eta horien silikonazko babesak urpean erabiltzeko aukera ematen du\nLanpara mota horiek erabil daitezkeen lekuaren arabera bereizten dira. Badira exposiz estalitako eta barrualdean erabiltzeko egokiak diren LED zerrendak, bai eta kanpoko eragileen (euria, eguzkia, haizea eta abar) ekintza arazorik gabe jasaten dutenak ere. Urpean sar daitezkeen LED zerrendak ere badaude, eta horien silikonazko babesak ur azpian eta hezetasun indize handiko eremuetan erabiltzeko aukera ematen du.\nbonbillak lámpara-eu Led-eu\nNola garbitu pantaila lauak telebistetan\nGure mihiseak fabrikatzea


Bixente Ameztoi, subertsio organikoa | Boligrafo gorria\nHasiera » Artea » Bixente Ameztoi, subertsio organikoa\nBixente Ameztoi, subertsio organikoa\nIzenbururik gabe (Bixente Ameztoi, 1978).\nIgande honetara arte bisitatu ahal izan da Bixente Ameztoi margolari donostiarrari eskainitako atzera-begirako erakusketa Madrilgo Circulo de Bellas Artesen.\n“Garai ederrean abisatu duk”, dio esaldia irakurri eta aukera galdu duela jabetu den irakurleak, izan ere, erakusketez inaugurazioaren egunean hitz egin behar da, hala dio inon idatzi gabeko arauak; gero hilabeteak zintzilik uzten ditugu hitz erdi bat gehiago esan gabe eta amaitu direnean, prentsan publikatu daitekeen bakarra bisitari-kopuruari buruzko piezaren bat izaten da –baldin eta arrakasta apoteosikoa izan bada, normalean gertatzen ez den zerbait alegia–.\nZergatik artikulu hau orduan? Ba Madrilgoak aperitifaren itxura daukalako otsailaren 20tik aurrera Bilboko Arte Ederren Museoan egitekoak direnarekin konparatuta. Zabalagoa izango dela Bilbokoa, alegia –eta gainera hiri handiago batean, tamainaz ez bada, espirituz bai behintzat–.\nDenboraren makinarik ez daukat, ordea, datorren hilean zer gehiago ikusi ahalko den esateko eta, aldiz, duela aste batzuk Madrilera joateko treneko txartelak baneuzkanez, Alcalá kaleko piperpotoak saihestuz Ameztoiri bisita egitea deliberatu nuen. Ez zitzaidan damutu. Nagusiki 1970eko hamarkadan egindako obraz osatutako erakusketa honetan ikus daitezkeen hainbat lan bilduma pribatuetakoak dira, eta beraz ez dira ikusgai egoten; haien artean ibiltzea mundu organiko eta abangoardista batera bisita bihurtu zitzaidan, euskal klixe asko hankaz gora ikusteko parada izateaz gain.\nGaur artista-taldeko izen ezagunenek ez bezala (Oteiza, Basterretxea, Chillida), Ameztoik ez zuen erabateko abstrakzioaren bidetik jo, haren pinturek badute ia beti figuratibotik zerbait. Figurazioa, ordea, ez zuen errepresentazio errealistaren morroi bihurtu. Pintore donostiarrak eskemak puskatzen dizkio bere lanen aurrean jartzen denari: belarrezkoak dira gizakiak eta irribarre egiten du baso zokoak; Lurrak grabitatzen du aurreneko planoan ikusten ditugun pertsonaien munduaren inguruan; gizaki edo animalia itxurarik ez duten arren, odola isurtzen dute forma zehazgabeek. Eta gaur hain ohikoa zaigun mundu multipantaila existitu baino askoz lehenago, Ameztoiren koadroetako planoen jarraidurek eta etendurek ezinezko dimentsioetara deribatu zuten ikuslea.\nAhoa (Bixente Ameztoi, 1979).\nRené Magritte aipatu izan dute haren inspirazio-iturritzat eta egia da, badago Ameztoiren lanetan zerbait margolari surrealista belgikarra gogora ekartzen duena: “ceci n’est pas” jarrera, adibidez, abiapuntutik jartzen duena distantzia bat obran agertzen den objektuaren –edo subjektuaren– eta objektu –edo subjektu– horren benetako izatearen artean. Distantzia hori ironikoa da, ironia hitzaren jatorrizko adieran –“itxurazko ezjakitea”–, artistak egiantzekotasuna duten irudiak pintatzen baititu, jakin arren pintura ez dela –ezin dela gehiago izan– aurrean duen munduaren kalko soila. Are gehiago, kalkoak aspertzen duela esango nuke, margo daitezkeen beste munduak esploratu nahi dituela eta, konkretuki, margo daitezkeen beste Euskal Herriak, beste euskaldunak. Baina hori guztia ez dakienaren itxura eginez jokatzen du, paisaiak eta pertsonak ikusi dituen gisan mihiseratuko balitu bezala: estanpa familiar antzaldatuak, batere folklorikoak ez diren poxpolinak, ohiturazko erregimenaren subertsioa.\nFamilia (Bixente Ameztoi, 1975).\nErrepresentazio/surrerrepresentazio joko horretan garai baten espiritua ere ikus dezakegu: nola ari zen aldatzen XX. mendeko bigarren erdian gure auto-pertzepzioa, Euskal Herrian gertatzen ari ziren mota askotako transformazioen eskutik –ideologikoak, lan, bizitoki eta bizimoduei lotutakoak–. Horren aurrean, zenbait artistak jarrera nahiko metafisikoz erantzun zuten: euskal izaeraren muin-muinera jo eta hura destilatzen saiatzea, betirako galdu baino lehen. Pertsonalki, Ameztoirena interesgarriagoa egiten zait: gertatzen ari ziren aldaketen olatu gainera igo zen, garai berrien hizkerarekin, mundu honetako materiei uko egin gabe; alderantziz, materia horiexen transformazio-aukeretan bilatu zuen, oraindik ere harrigarriak gertatzen diren emaitzak utziz.\nBixente Ameztoi, subertsio organikoa • ZUZEU - […] Bereziartuak Argia aldizkariko Boligrafo Gorria […]


DOAKO PowerPoint txantiloiak - Aukera anitza | Sormenak linean\nDOAKO PowerPoint txantiloiak\nEncarni Arcoya | 11/09/2021 13:03 | Baliabideak\nIkasleek, ikastetxean, institutuan edo Unibertsitatean izan ohi duten tresnetako bat, zalantzarik gabe, PowerPoint da. Horrekin gai bat ikaskideei gaia aurkezteko edo irakasleei entregatu behar dizkieten diapositibak egiteko gai dira. Programaren barruan aurki dezakezu power point txantiloiak Baina zer gertatzen da originalagoa izan nahi baduzu?\nZorionez, horretan pentsatu dugu, kutsu sortzailea emateko eta ohiko bidetik ateratzeko, zure lanak itxura hobea izan dezan. Nola jakin nahi duzu? Begira itzazu zure lanerako, profesionalak zein hezitzaileak, erabil ditzakezun aurkitu ditugun PowerPoint txantiloiak. Horrek ziur ikusten dituenen arreta bereganatuko duela.\n1 Zergatik apustu jatorrizko Powerpoint txantiloietan\n2 Ohikoetatik ateratzeko Power point txantiloirik onenak\n2.1 Kolore anitzeko zirkuluekin aurkezteko txantiloia\n2.2 Ortzadar lerroaren txantiloia\n2.3 Vintage Power point txantiloiak\n2.4 Power point txantiloiak Canvan\n2.5 Oporretako aurkezpen dibertigarria\n2.7 Produktuen power point txantiloiak\n2.8 Markaren aurkezpena\n2.9 Aurkezpen dotorearen Power Point txantiloiak\n2.10 Produktuen aurkezpena\n2.11 Negoziorako txantiloia\n2.12 Jatetxeetarako PowerPoint txantiloiak\nZergatik apustu jatorrizko Powerpoint txantiloietan\nPowerpoint programa baduzu, oso normala da txantiloiak bertan izatea eta zure lanerako erabiltzea. Hala ere, asko egiten hasiz gero, errepikakorrak dirudite, aldatuko duzun gauza bakarra koloreak eta testua baitira.\nAntzina, eta denbora batez, hau oso ondo ikusi zen, horrela proiektu guztiek forma bera baitzutenbaita lanpostuak ere, eta ez zegoen bereizketarik. Baina, denboraren poderioz, jendea selektiboa izaten hasi zen, ohikoa ikusten nekatzen eta ohartzen hasi ziren, aldaketa txikiekin, elkarreragin gehiago, dinamika gehiago, etab.\nTestua informatizatzeaz gain, apaindu eta ikuslearen arreta eztabaidatzen diren xehetasunetara bideratzen duten Powerpoint txantiloiak edukitzeak askoz ere arrakasta handiagoa du. Gogoan izan jendearen artean nabarmendu behar zarela eta horretarako sormena oso garrantzitsua da hori lortzeko. Zer gehiago, Powerpoint aurkezpena zure ikusleekin lehen kontaktua da, Eta zure lan guztien arrakasta edo porrota eragin dezake. Beraz, zergatik ez duzu txantiloiak dotoreak eta zure proiektuak benetan aberasten dituztenak?\nOhikoetatik ateratzeko Power point txantiloirik onenak\nOndoren Powerpoint aurkezpenetarako txantiloien adibideak emango dizkizugu, beti gauza berarekin egon ez zaitezen.\nKolore anitzeko zirkuluekin aurkezteko txantiloia\nHorrekin, zure proiektuei itxura dinamiko eta alaiagoa eman ahal izango diezu. Google asko gogorarazten du, batez ere zirkuluak eta koloreak, beraz, teknologiarekin, Internetekin, web orriekin eta abarrekin lotutako proiektuetan. arrakasta handia izan dezake.\nOrtzadar lerroaren txantiloia\nErabat editagarria da eta argazkiak zein testua alda ditzakezu. Horrez gain, duzu 25 diapositiba desberdin, beraz, zure gustura pertsonaliza dezakezu. 80 ikono eta munduko mapa bat ere baditu, koloreak eta tamaina alda ditzakezu egokitzeko.\nHemen deskargatu dezakezu:\nOrtzadar lerroa aurkezteko txantiloia\nVintage Power point txantiloiak\nOraingoan bat pentsatu dugu ukitu zahar eta dotorea, nolabaiteko lilura eta nostalgiarekin batera. Ezin hobea etorkizunera eta modernora ez hainbeste bideratutako aurkezpenetarako, zerbitzuaren edo produktuaren aire sentimental eta bero hori gordetzera baizik.\nVintage aurkezpen txantiloia moodboardarekin\nPower point txantiloiak Canvan\nKasu honetan ez gara txantiloi zehatz bati buruz ari, aukeran dauden Powerpoint txantiloiak aurkitu ahal izango dituzun leku bati buruz baizik. Eredu desberdinak dituzu zure proiektuaren helburuaren arabera, curriculumetarako, sare sozialetarako, iragarkietarako edo aurkezpenetarako. etab. Gauza ona hori da Doakoak dira, horietako batzuk bakarrik ordainduko dira.\nOporretako aurkezpen dibertigarria\nEzin hobea bidaia proiektu bat aurkezteko, adibidez bidaia negozioetarako, hoteletarako, jatetxeetarako, etab.\nAurkituko dituzun diapositibak formateatuta eta prestatuta jarri behar dituzun irudiak eta testua bakarrik sartu ahal izateko. Oso itxura ona du eta irudiari testuaren gainetik ematen zaio lehentasuna, nahi duzuna arreta horien bidez erakartzea baita.\nBila zabiltzanak oso estilo profesionalarekin itxura duten Powerpoint txantiloi serioagoak badira, aspergarria eta makala izan gabe, hau duzu. Kolore nagusia urdina da, beraz, zure gustukoena bada jada irabazitako zerbait, nahiz eta egia esan lau koloretan alda daitekeela. Badu ere 45 txantiloi desberdin zure lana perfekziora egokitzeko.\nProduktuen power point txantiloiak\nA eraiki behar baduzu argazkian oinarritutako aurkezpena, produktua izan daitekeenez (etxea, gela, dekorazioa eta abar) hemen duzu horietako bat. Testua nabarmentzen den txantiloia da baina, batez ere, irudiak.\nTxantiloi dotoreak esan aurretik ez dute zertan aspergarriak edo leunak izan, eta hau duzu beste adibide bat. Bertan kolore deigarriagoak erabiliko dituzu, baita zuria ere. Kutsu dinamikoagoa emango dizu eta ez du zertan txarra izan behar, baina profesionala dirudi baina "distira" ukituarekin.\nAurkezpen dotorearen Power Point txantiloiak\nTarteko urrats bat hau da. Profesionalagoa eta oinarrizkoagoa dirudi, baina aldi berean diapositiba desberdinetan zenbait elementu nabarmentzen ditu, horrek proiektu serio bat aurkezteko aukera ematen du baina pintzelkada berezi batzuekin.\nProduktuak erakusteko erabil ditzakezun Powerpoint txantiloietako bat hau da. A da doako aurkezpena barne diseinuan oinarrituta, egia esan gauza askoz gehiagorako erabil dezakezu.\nNegozio bat aurkeztu nahi baduzu eta ez dela hain formala, aitzitik, aurkezpen honetan pentsa dezakezu. Bere ezaugarria da ilustrazio eta diseinu originalak, gorri tonu batean eta "zerbait" exotiko eta ekialdekoa ematen dion itxurarekin.\nJatetxeetarako PowerPoint txantiloiak\nZure bezeroarekin egindako proiektuak jatetxe batekin zerikusia badu, hau da erabil dezakezun aurkezpenik onenetarikoa. Estilo modernoko txantiloia da, finantzak, lan taldea, produktua eta abar bistaratzeko aukera desberdinak dituena. Gainera, ahal duzu pertsonalizatu letra mota, koloreak eta gehiago aldatuz.\nIkus dezakezunez, Powerpoint txantiloi ugari daude, bilatzen ari zarenari ondoen egokitzen zaiona aurkitu besterik ez duzu. Ez al duzu gomendatzen?\nArtikuluaren bide osoa: Sormena linean » Baliabideak » DOAKO PowerPoint txantiloiak\nNola egin Instagram iragazkiak


IDK Gipuzkoa eta TGB frantziarrak aurrez aurre egubakoitzean - Bergara - Goiena.eus\nIDK Gipuzkoa eta TGB frantziarrak aurrez aurre egubakoitzean\nXabi Urzelai 2019-09-11 18:00\nEmakumezkoen II. Bergara Hiria Saskibaloi Txapelketak hartuko ditu egubakoitzean, hilak 13, bi talde horiek Labegaraietan (19:00): "Gure neskek ikus dezatela helduagoak direnean saskibaloian jokatzea ere posible dela", diote klubetik. Domekan, berriz, BKEko taldeen aurkezpena egingo dute San Martin plazan (19:00).\nBergara Hiria torneoak maila goreneko emakumezkoen saskibaloia ekarriko du gaur iluntzean Labegaraietara, IDK Gipuzkoa eta Tarbes Gespe Bigorre izango dira-eta zein baino zein gehiago (19:00, sarrera doan). BKEko ordezkariak gustura geratu ziren iazko txapelketaren formatuarekin, eta aurten errepikatu egin dute: "Jendea etorri zen Labegaraietara eta taldeetako ordezkariak gustura geratu ziren lagunartekoarekin. IDK Gipuzkoa talde finkoa da gurean, eta eurak arduratu dira TGB taldea gurera ekartzen", adierazi du Marian Melladok.\nBi talde horiek aurre-denboraldian murgilduta daude, eta gaurko partidua prestaketa modura erabiliko dute. Frantziarrak, esaterako, asteburuan Gasteizen egon dira Araskiren eta Valentziaren kontra jokatzen. Frantziarrek 71-53 galdu zuten arabarren kontra, eta Valentziak puntu bakarragatik irabazi zien (67-66). IDK Gipuzkoak, berriz, Hotel Gran Bilbao torneoan 67- 64 galdu berri du Lointek Gernikaren kontra.\n"Klubeko neskei zuzenduta"\nMelladok azpimarratu du elite mailako emakumezkoak etxean ikustea baliagarria dela BKEko neskendako: "Adin batetik aurrera saskibaloia uzteko joera izaten dutelako, eta pena da".


Bilbo hiria eta Bizkaiko jaurerriaren artean sortutako gora-beheren ondorioz piztu zen herri altxamendua edo matxinada (1804 - 1807). Bizkaiko jaurerriak bere itsas portu propioa nahi zuen eta Abandon portua eraikitzeko pausoak eman zituen. 1801ean, Gernikako Batzarretan Abanton eta Nerbioi ertzean merkataritza libreko portua eraikitzeko proiektua onartu zen. Bilbokoek, ordea, ez zuten beste portu lehiakiderik nahi, Bilbokoak Gaztelako Alfontso XI.aren onespen eta faboreak izan baitzituen, Bermeoren kaltetan nagusitasuna Bilbori eman zionean, 1315ean. Harez geroztik, Gaztelako koroaren portu nagusia zen eta itsas trafikoaren monopolioa berak zeukan.\nPortu berriaren ideia sortu eta bultzatu zuena Simon Bernardo Zamakola izan zen eta berak lortu zuen Madrilen, Karlos IV.aren gortean, portua egiteko baimena. Espainiako gobernuari eskerrona adierazteko, foruen kontra egin eta Madriletik ezarri nahi zen soldadutzaren legeari oztoporik ez jartzea proposatu zuen Bizkaiko Batzarretan. Batzarkideak guztiz ados ez bazeuden ere, proposamena onartu egin zen 1804an. Herritarrek ez zuten, ordea, onartu eta egonezina nagusitu zen. Haserrea indarkeria bidez azaltzen hasi zen eta ezadostasuna jaurerri osora zabal ez zedin portua eraikitzeko proiektua geldiarazteko agindua eman zuen. Zamakola eta bere jarraitzaile sutsuek ihes egin behar izan zuten.\nMatxinatuen eskariak bi ziren: portua eraikitzearen truke soldadutzari buruzko asmoan atzera egitea eta hori horrela, Batzar Nagusietan erabakitzea. Foru-Aldundian bilera-data ezarri zen, baina altxamendua jaurerri guztira zabaltzen hasi zen. Matxinatuek Zamakolaren jarraitzaileak Gernikako Batzarrean zeudela uste zuten, eta harantz abiatu eta atxilotzeko ideia zuten, baina, ekintza ez zen burutu. Korrejidorea Bilbora itzuli zenean giroa lasaitu egin zen; ondoren, Donostiatik eta Iruñetik zetozen tropak Bilbora iritsi zirenean Zamakoladan parte hartu zutenen kontra errepresio gogorra ezarri zuten: atxiloketak, erbesteratzeak eta isunak jasan behar izan zuten.\nAltxamendua zapaldu zenean, Zamakola Madrilera bidali zuten Godoy-rekin Bizkaiko foruen normalizazioa negoziatzera (1805), baina berehala burua joan eta erotzen hasi zen. Sendatzera Parisera bidali zuten; handik itzuli eta bere herrian hil zen, 1809an.\nLoturak: >Jose Joakin Kolon Larreategikoa; >Murga Jose Maria; >Orbe Elio, Jose Maria;


Agora TeknoCamp campusean izena emateko epea hasi da dagoeneko | El Correo\nZurekinAgora TeknoCamp campusean izena emateko epea hasi da dagoeneko\nAgora TeknoCamp campusean izena emateko epea hasi da dagoeneko\nIzena emateko epea atzo hasi zen, eta ekainaren 7an amaituko da\nAgora TeknoCamp udako campusean parte hartu nahi bada, atzo hasi zen bertan izena emateko epea. Bestalde, azken eguna ekainaren 7a izango da. Aurtengoa hirugarren edizioa eta ekainaren 24tik 28ra bitartean izango da. Guztira, 120 neska-mutilek parte hartzeko aukera izango dute. Informazio gehiago nahi izanez gero, edo izena eman nahi bada, hemen egin daiteke. Horrez gain, 945 122 198 telefonora ere dei daiteke.\nUdako campus hau, zientzia eta teknologia ikasi nahi duten Arabako neska-mutilentzat da, eta dagoeneko hezkuntza-proiektu garrantzitsu bihurtu da zientzia eta teknologia arlo horietan. Eskainitako 120 plazetatik, erdia, LHko 5. eta 6. mailako neska-mutilentzat izango dira, eta gainerakoak, DBHko 1. eta 2. mailakoentzat.\nCampusaren helburu nagusia gazteen artean zientziarekiko eta teknologikoarekin jakin-mina piztea da, eta hori lortzeko, jarduera praktikoak eta jolastekoak antolatu dituzte. Jarduera Nieves Cano kaleko campusean izango dira, EHUko Ingeniaritza Eskolan, Egibiden, eta LHko Mendizabala ikastetxean hain zuzen ere.\nCampusean parte hartzen dutenek egingo dituzten jardueren artean, teknopista izeneko ibilbideak izango dira. Ibilbide horietatik joatean hainbat erronkari aurre egin beharko diete, eta teknologia modu seguruan erabiltzen ikasiko dute. Beste jarduera bat, altxorraren bila ezaguna izango da, eta ibilgailu elektriko bat ere diseinatu beharko dute. Aste bizia izango da, baina udako campus guztietan bezala, jolasteko eta dibertitzeko tarteak eta eremuak ere izango dira.\nTernua eta Loreak markek bat egin dute, moda eta kirol arropa uztartzeko helburuarekin Aitziber Orkolaga argazkilari donostiarra BAFFEST lehiaketaren garaile izendatu dute


Errekaren beste aldean etxebizitzak egiteko hasierako onarpena egin dute - Aretxabaleta - Goiena.eus\nErrekaren beste aldean etxebizitzak egiteko hasierako onarpena egin dute\nMirari Altube 2003-11-19 17:38\nDeba errekaren beste aldean etxebizitzak egiteko egitasmoa aurrera doa. Orain aste bi egin zuten osoko bilkuran hasierako onarpena adostu zuen udalbatzak, eta alegazioak aurkezteko epea zabalduko dute.\nErrekaren beste aldean etxebizitzak egiteko proiektua aspaldikoa da. Hasierako onarpena dagoeneko egin diote, eta orain, alegazioak aurkezteko epea zabalduko dute. Aurretik jarrita zeuden iradokizunei erantzutea ere adostu zuen udalbatzak. Iradokizunek eskatuta, II-B sektoreak 83 mila metro koadro dituela zehaztu zuten, eta sektore horren eta Cerrajera Valle Leniz lantegiko lurren artean behar den bezalako bereizketa egin dute.\n%65 babes publikokoak\nHirigintza Sailean ez dakite lanok noiz hasiko dituzten ezta zenbat etxebizitza egingo dituzten ere; prozesua hasi besterik ez da egin. Edozelan ere, egingo dituzten %65 babes publikokoak izango dira; hau da, batzuk babes ofizialekoak eta beste batzuk Udalarekin adostutako prezioa izango dutenak. Hortaz, azken hilabeteotan etxebizitzen gaineko hainbat iragarki azaldu badira ere Udaleko Hirigintza Saileko arduradunen esanetan, oraindik ez dago ezer eginda, eta horrenbestez, iragarkiok ez dute inongo sinesgarritasunik.


GARGANTA DE ORDISO Arroila\nPirineo guztiko ur bizien jaitsiera hoberenetariko bat\nDrosage zabaldun marmita batera eginiko jauziak apar eta korronte indartsuz beteriko jaitsieraren berri ematen digu, momentu oro aurreikuspen eta arreta behar duten benetan harrigarriak diren pasaje teknikoekin. Guzti hori Pirineo Zentraleko bihotz sakonean, eta goi-mendiko paisaia basati eta baztertu batez lagunduta.\nKOKAPENA: Valle de Bujaruelo (Huesca). mapa\nSASOIA: Uztailaren 15-etik irailaren 30-era arte.\nKirol graduazioa: v1 a5\nMomentu oro gida profesional batez lagunduta. Nahiz eta partaideak zenbait autonomia eta konpromesu onartu behar dituen tarteak dauden.\nEmari gutxiko rapel errazak (10m gehienez), zeinetan harrera ur mugimendudun putzu sakonetan egiten den. Askotan emari handiak rapel maniobra baztertzera behartzen du, jauzi egitea beharrezkoa izanik.\nJauzi teknikoak 12m baino txikiagoak. Ez dira beharrezkoak.\nIrteeran zailtasun apur batekin duten jauziak ibilbide eta harrera onarekin, 10m gehienez. Ez dira beharrezkoak.\nTxirrista emariarekin, bertaratze zaila, 8m baino gutxiagokoak. Ez da beharrezkoa.\nKorronte handiko uretan igeriketa, 15m gehienez.\nUr lasaietan igeriketa (100m baino gutxiago).\nPartaidea aldi baterako edo betirako blokeatu dezaketen ur mugimenduak, giden azalpenei arreta handia jartzea eskatzen dute.\nZailtasun ertaineko eta jauzi-teknika oneko jaitsieretan esperientzia izatea.\nIgeriketa teknika ona neoprenozko jantziarekin.


Kornilov, armadaren buru izendatua – K17.eus\nKornilov, armadaren buru izendatua\nAnnouncement Date: 19th uztaila 1917\nOfentsiba haren porrotaren errudun gisa bere burua ikusten zuen Brusilovek, eta atsekabeturik kargua utzi zuen. Gainera, kontuan izan behar da Brusilov beste jeneralek ez zutela ondo ikusten, soldaduekiko hurbilekoegia zela eta gainera otsaileko egunetan onartutako erreforma militar demokratikoak (Sobietak onartutakoak, eta militarren arabera armadaren desegituraketa zekartenak) ondo ikusten zituela edo behintzat, onartu egiten zituela eta.\nLavr Kornilov militarra ez zen orduan jeneral handien artean egon, baina bere profil sozialak arrazoi handia izan zen bera aukeratua izateko. Alde batetik, kosakoa izan zen, familia umil baten semea. Bere ama turkiar etniakoa zen, eta berak ere turkiar hizkuntzak jaki izan zituen; beraz, jatorri “ez-aristokratiko” batetakoa zen, “otsaileko izpirituaren” araberakoa. Gainera, bera izan zen otsailaren 28an Dumako Kideen Komiteak Sergei Khabalov tsaristaren ordez Petrogradeko komandante militar izendatu zuena, eta Aleksandra Romanova tsarina berak atxilotu zuen 1917ko martxoaren 8an (mitoaren kontra, Kornilov ez zen tsarista). Maiatzaren 1eko ospakizunetara ere joan zen. Baina beste alde batetik, Kornilov, armadaren barruan diziplina ezartzearen eta soldaduen komiteen eta soldaduen Sobieten eskubideak murriztearen (eta are komite hauek deuseztearen aldekoa zen). 1917an borroka-gunetik alde egiten zuten soldaduen kontra tiro egiteko agintzearren ezaguna egin zen, eta uztailaren 12an Gobernuak Armadan, zenbait delitu larriren kasuan, heriotza-zigorra berriz ezarri zuen Kornilov horretan tematu ostean. Gainera epika bere alde zuen: 1915ean austriarrek atxilotua eta 1916an preso-eremu batetik ihes egindakoa baikenuen. Beraz, guzti honen arabera, Kornilov, iraultzaren etapa honetan Kerenskiren eta Behin-Behineko Gobernuaren aliatu izan zitekeela zen Gobernuaren ustea, ez soilik frontean boltxebikeen bakearen aldeko agitazioaren kontra, baizik eta behar balitz baita ere “etxean”; Sobietaren aurka. Hots, Brusilov (jatorri elitista, baina pentsaera demokratikoa) iraultza burgesaren lehen aldietarako, hau da, Gobernuaren eta Sobietaren “eztei-aldirako” egokia bazen, Kornilov (jatorri “demokratikoak” edo “meritukratikoak”, baina jarrera gogorra eta hertsitzailea), iraultza burgesaren bigarren aldirako, hau da, burgesia eta langileriaren konfrontazio aldirako egokia zen.\nBehin aukeratua izan zelarik, Kornilovek, uztailaren 21ean, bere “erreforma plana” aurreratu zuen: Armadan heriotza-zigorra berriz ezartzea, ofizialen autoritatea soldaduen komiteen gainetik ezartzea, soldaduen asanbladak debekatzea, agitazio politikoa egiten zuten soldaduak atxilotzeko eta epaitzeko eskubidea, frontean egunkariak debekatzea eta ezker iraultzailearen aldeko joera erakutsi zuten unitate militarrek disolbatzea (programa hau, antza denez, bere laguntzaile eta Guda ministro-orde Boris Savinkovek idatzi zuen). Erreforma-plan hori otsailean onartutako “Lehen Ordenaren” (eta berez Sobietaren, mentxebike-eseristen gehiengodun Sobietaren) aurkakoa zen erabat. Hori zela eta, eskuineko zirkuluek, “Uztaileko egunen” ostean euren jarrera asko gogortu zutenek, Kornilov euren itxaropen berri bezala hartu zuten Kornilov, eta laster Kerenskik baino popularitate handiagoa hartu zuen Sobietaren kontrako zirkuluen artean, hau bigunegi bezala ikusten baitzuten.\n(Argazkian, erdian, Lavr Kornilov armadaburu gisa. Ezkerretara, bere laguntzaile Boris Savinkov).


Bermeoko Salome Campos Itsas Zeharkaldiaren seigarren edizioa aurkeztu dute. Deia, Noticias de Bizkaia\nIRAILAREN 1EAN izango da\nBermeoko Salome Campos Itsas Zeharkaldiaren seigarren edizioa aurkeztu dute\nBermeoko Salome Campos Itsas Zeharkaldiaren seigarren edizioa izango da irailaren 1an\nKategoria nagusian plazak agortu dira eta gainerakoetan (1.500 metro eta umeak) izena emateko epea, abuztuaren 27ra arte egongo da irekita\nHerriko portuaren eta Izaro uhartearen arteko zeharkaldia da.\nJueves, 9 de Agosto de 2018 - Actualizado a las 12:50h.\nParte-hartzaileek 5.000 metroko distantzia handia egingo dute igerian. Horrez gain, 1.500 metrotako froga bat egongo da eta 500 metrotako beste bat umeen kategoriari zuzenduta. Momentuz 643 pertsonek izena emanda dute eta izena emateko epea abuztuaren 27ra arte irekita dago.\nSalome Campos zeharkaldiaren seigarren edizioa aurkeztu dute gaur Idurre Bidegurenek, Bermeoko alkateak, eta Aintzi Laburuk, Campos-eko Marketing zuzendariak. Azpimarratu dutenez, jai bezperetan egingo den froga hori “ikusgarria” izaten da;izan ere, gaur egun ur irekietan antolatzen diren era honetako lehiaketa arrakastatsuetan normalean egiten den distantzia baino askoz handiagoa izango da zeharkaldi honetakoa.\nAntolatzaileek adierazi dutenez, izena emateko epea oraindik abuztuaren 27ra arte irekita dago;hala ere, kategoria nagusian plazak agortuta daude, uztailaren 31n agortu baitziren eskainitako 350 plaza, nahiz eta iaz baino 20 plaza gehiago eskaini diren. Gainera dagoen itxaron zerrenda luzea dela ikusita, antolatzaileak beste 20 plaza eskaintzea aztertzen ari dira. Kasu horretan, seguruenik, 5.000 metroko gizonezkoen taldea bi zatitan irtengo lirateke.\n5.000 metroko distantziako itsas zeharkaldian, hau da, portua eta Izaro uhartearen arteko zeharkaldian, kategoria nagusian, izena eman duten 350 pertsonatik 57 emakumeak dira, azken urteetako kopururik onenetakoa. Datu hori benetan “poztekoa” da emakumeen presentzia kirolean agerian uzten duelako eta trabesi honekin Salome Campos emakumea omentzen delako, itsas zeharkaldi hori orain dela mende bat egin zuen emakumea, hain zuzen ere.\n1.500 metroko distantziako itsas zeharkaldian momentuz 246 pertsonek eman dute izena, eta horietatik 101 emakumeak dira. 34 plaza gelditzen dira kategoria honetan. Umeei zuzendutako frogari dagokionez, 40 umek eman dute izena, euretatik 23 neskak. Kasu honetan 10 plaza daude betetzeko.\nHortaz, Laburuk adierazi duenez, libre dauden plazetan abuztuaren 27ra arte izena emateko epea irekita dago, arinago agortzen ez badira.\nEmakumeek itsas zeharkaldi honetan duten protagonismoa nabarmendu dute. Momentuz izena eman duten 643 pertsonetatik, 181 emakumeak dira. “Horrez gain, poztekoa da aurten, momentuz, 47 bermeotarrek parte hartuko dutela eta oraindik izena emateko aukera dute. Hortaz bermeotarrak animatzen ditugu itsas zeharkaldian parte hartzera” gaineratu dute.\nParte-hartzaileen jatorriari dagokionez, 321, %50a, bizkaitarrak dira (47 bermeotarrak). 163 lagun Gipuzkoatik datoz, 34 Arabatik, eta 25 Nafarroatik. Madriletik 30ek eman dute izena, Errioxatik 21ek, Zaragozatik 10ek, Kantabriatik 8k eta beste zortzik Bartzelonatik, besteak beste. Era berean, Frantziako 9 pertsonek parte hartuko dute eta Uzbekistaneko batek ere bai. Adinei dagokienez, izena eman dutenen artean, talderik handienak 35 urtetik 58 urtera artekoa da, 408, hain zuzen ere. Adin txikikoak 76 dira eta 18tik 34 urte artekoak 95. 55etik 64 urte bitarteko 55 pertsonek eman dute izena eta 65 urtetik gorako bederatzi pertsonek parte hartuko dute.\nIzena eman duten talde nagusienen artean honako hauek ditugu: Fortuna, Izarraitz, Kairoskope, Axpohandi (Bermeo), Bidasoa XXI, Buruntzaldea, Club Natación Logroño, Sopela igeriketa… Aurreko edizioetako irabazleek ere konfirmatu dute parte hartzea: Ion Mujikak, Alex Ojangurenek, Adnan Mustafik, Nerea Muruak, Amaia Cendoyak, Leire Ceciagak….\nHortaz, kirol giro polita izango da irailaren 1ean, zapatuan Bermeon. Bideguren eta Labururen esanetan, Bermeoko VI. Salome Campos itsas zeharkaldiaren helburua da ur irekien udako egutegian finkatzea eta erreferentzia izatea. Joan den urtean bezala, garaileek, emakumezkoen eta gizonezkoen kategorietan, beren pisua Campos kontserbako Hegaluzetan irabaziko dute.Ekimen honek Bermeoko Udalaren laguntza du, eta segurtasunaz Gurutze Gorria arduratuko da.\nBermeoko alkateak adierazi duenez, Bermeoko herriak “pozik hartzen du VI. Salome Campos zeharkaldia, kirol zaleak herrira erakartzen dituelako eta kirol zaletasuna bultzatzen duelako”. Ildo berean, bere esanetan, “pozgarria da kirol ekimen honek urtetik urtera arrakasta handiagoa lortzea eta emakumeen partaidetza handiagotzea, kontuan hartuta Salome Campos emakume bermeotarra omendu nahi dela, orain dela mende bat baino gehiago berak Portutik Izaroraino uger egin baitzuen”. “Gainera arrakasta horren arrazoia Campos enpresaren antolakuntzarena da, hortaz, eskerrak eman nahi dizkiot”, gaineratu du. “Beraz, parte hartzaile guztiei eta pertsona guztiei gonbidatu nahi diet Bermeora etortzera kirol eta jai giro izugarriarekin gozatzera”, nabarmendu du.


Nola erabili sasoiko barazkiak urte osoan | Consumer\nNola erabili sasoiko barazkiak urte osoan\nBarazki ultraizoztuek kalitate, mantenugai eta zapore guztiak mantentzen dituzte. Elikagai ezin hobea da urtarriletik abendura bitartean jateko, bilketa-denboraldiaz haratago.\nEgilea: ASEVEC 2020-ko martxoak 10\nJendeak uste du barazki izoztuek beren elikagaiak eta propietateak galtzen dituztela ultraizozte-prozesuan, eta produktu freskoak direla osasungarrienak. Baina errealitatea beste bat da. Barazki izoztuak gehigarririk eta kontserbagarririk gabeko elikagaiak dira, beren bitaminak eta mineralak mantentzen dituzte, erraz prestatzen dira eta urte osoan kontsumitzeko prest daude. Nahikoa da bilgarria ireki eta prestatzea, edozein unetan janari gozo, fresko eta osasungarria izateko.\nFrutak eta barazkiak ezinbestekoak dira gure dietan. Bitaminak, mineralak, zuntza eta ura ematen dizkigute, horiek guztiak gure gorputzaren funtzionamendu egokirako beharrezkoak diren elikagaiak. Zenbat eta barietate gehiago sartu egunean zehar, are hobeto osasunerako. Entsaladetan, lehen plater edo lagun egiteko, barazkiek ondo funtzionatzen dute beti mahaian.\nSasoiko barazkiak kontsumitzera ohituta gaude, baina batzuetan denborazkotasunak hondamena eragin dezake. Adibidez, errezeta baterako barazki jakin baten bila gabiltzanean eta ez dakigunean zenbat denbora igaro den bildu zenetik supermerkatura iritsi arte. Tarte hori funtsezkoa da elikagaientzat, murriztu egiten baitira egunak igaro ahala, eta degradatu egiten baitira; hain zuzen, patogenoak ere sor ditzakete.\nHerritarren usteak, ordea, barazki izoztuek mantenugaiak eta propietateak galtzen dituztela dio akats baten ondorioz. Errealitateak guztiz kontrakoa adierazten du: zenbat eta denbora gutxiago igaro produktua jaso denetik kontsumitu arte, orduan eta onuragarriagoa izango da. Izan ere, nutrizio-balio altuenak “kilometro 0”-ko barazkietatik lortzen dira, hau da, baratzetik zuzenean iristen zaizkigunetatik. Baina pertsona gehienek ez dute baratzik etxean, eta, beraz, gutxitan jaten dira horrela.\nHori konpontzeko, ultraizozte-prozesua egin behar da. Prozesu horri esker, barazkiak landan bildu diren baldintza beretan mantentzen dira, eta, beraz, beren kalitatea, kolorea eta mantenugaiak mantentzen dituzte. Ultraizozten diren barazkiak heltze-une egokian biltzen dira, eta bilketaren eta ultrakelazio-prozesuaren arteko denbora (bi ordu baino gutxiago) oso laburra da; horri esker, bitamina eta mineral guztiak bere horretan gorde daitezke. Egoera hori aldatu egiten da produktu freskoen kasuan: bildu eta merkatura garraiatzen direnean, askoz azkarrago hondatzen eta oxidatzen dira.\nBarazki ultraizoztuek beste abantaila batzuk ere badituzte: ez dute gehigarririk ez kontserbatzailerik, erraz prestatzen dira, zurituta daude eta ez dute hondakinik; urte osoan kontsumi daitezke (denboraldiaz haratago), eta beren propietateak ez dira aldatzen, ez patogenorik ez heltze-arazorik gabe. Hala, hondakinak jasotzeko hilabeteak kontuan hartu gabe erabil ditzakezu. Edozein egunetan da ona barazki ultraizoztuak jateko. Gainera, mozteko, zuritzeko, garbitzeko… denbora aurrezten duzu, sukaldean aritzeko prest datoz eta. Aldez aurretik desizoztu ere ez da egin behar.\nGaur egun, fruta edo barazki ugari aurki ditzakegu urteko edozein unetan, fruta tropikaletatik hasi eta letxuga edo tomate mota desberdinetaraino. Batzuk urte osoan merkaturatzen badira, nola jakin dezakegu, benetan, zein denboraldiri dagokion horietako bakoitza? Teorian, denboraldiko produktuak erosteak berarekin ekar dezake hozkailuetan gordetako 15.000 kilometro egitea. Garraiatzean, aldatu egiten dira elikagaien maila, ezaugarri sentsorialak, testura, zaporea, usainak edo kolorea.\nHorregatik, Barazki Izoztuen Fabrikatzaileen Espainiako Elkarteak (ASEVEC) barazki ultraizoztuak kontsumitzea gomendatzen du. Arrazoi asko daude. Propietate eta elikagai guztiak mantentzeaz gain, urte osoan aurki ditzakegu. Ingurumenean duen eragina oso txikia da, modu osasungarrian elikatzeko eta, hartara, bizitza osasuntsua izateko aukera ona da, eta dieta mediterraneoaren errezeta tradizionaletan sar ditzakegu.\nUdazkeneko lau errezeta barazki ultraizoztuekin\nEtxeko pizzak, osasuntsuagoak eta kaloria gutxiagokoak


Ikastetxeetan ingurumena hobetzeko zazpi aholku | Consumer\nIkastetxeetan ingurumena hobetzeko zazpi aholku\nIkastetxeek ingurumena hobe dezakete, eta dirua aurrezten, era askotara\nEgilea: alex 2015-ko maiatzak 25\nIngurumenari buruz pentsatzen duten ikastetxeak iraunkorragoak bihurtzen dira, eta gastua murrizten dute; gainera, ikasleek balio ekologikoak eskuratzen dituzte. Guztiek irabazten dute energia, ura edo elikagaiak alferrik galtzea eragozten duten materialen kudeaketa, hondakinak birziklatzea edo kontsumo ekologikoko ohiturak hartzea. Artikulu honek ikastetxeetan ingurumena hobetzeko zazpi aholku eskaintzen ditu.\n1. Eskolako Agenda 21 ezartzea\nEskolako Agenda 21en helburuak ingurumena hobetzea eta ikastetxeetan eta ikastetxeetan garapen iraunkorrari laguntzea dira. Hainbat gai ukitzen dituzte: biodibertsitatea, klima-aldaketa, poluzioa, kontsumo-ohiturak, energia berriztagarriak eta mugikortasuna. Eskolek beren antolaketa-sistemaren barruan sartu behar dute, hainbat fasetako metodologiarekin, eta irakasleak, ikasleak, familiak eta irakasle ez diren langileak inplikatzeko.\n2. Hiriko baratzea lantzea\nIngurumenari buruz pentsatzen duten ikastetxeak iraunkorragoak bihurtzen dira, eta gastua murrizten dute\nEskola-baratzeak hezkuntza- eta ingurumen-balioak transmititzen dizkiete ikasleei, eta, bide batez, elikagai osasungarriak sortzen dituzte. Gero eta ikastetxe eta eskola gehiago animatzen dira bat martxan jartzeko. Baina, muntatu aurretik, komeni da zentroak instalazio, zoru eta materialei dagokienez dituen aukerak aztertzea. Eskola-baratzea ez da garestia, baina gutxieneko batzuk behar ditu. Beren bultzatzaileek ikastetxeko kideen artean dituzten onurak ezagutarazi beharko lituzkete, ez dezaten ikusi inposatutako edo alferrikako zerbait, baizik eta hezkuntza- eta ingurumen-baliabide ona.\nIrudia: Guayasko Probintziako Prefektura\n3. Ikasmaterial ekologikoa erabiltzea\nEskola-materialaren marka komertzial nagusiek gero eta produktu “ekologiko” gehiago eskaintzen dituzte, edo prozesuan barneratutako jasangarritasunarekin: FSC zigiluarekin ziurtatutako zurezko arkatzak, boligrafoak, material birziklatuekin egindako boligrafoak, material naturalekin egindako akuarelak, etab. Nolanahi ere, eskola-materiala erabiltzeko modu jasangarria ahalik eta gehien aprobetxatu behar da, eta ez utzi modarik gabe, beharrik gabe aldatzeko.\n4. Garraio iraunkorra sustatzea\nAuto pribatua da hiri-mugikortasunaren protagonista, eta ikastetxeetara joatea ez da salbuespena. Ondorioak: auto-ilarak, kutsadura gehiago eta osasun txarragoa. Garraio iraunkorra ingurumen-hobekuntza da, eta ikastetxeek sustatu dezakete. Oinez joateko, garraio publikoa, bizikleta edo horien guztien konbinazioa egiteko etxetik gertu eskolatzea aukera batzuk dira. Eta autoa erabiltzea beste aukerarik ez badago, gutxienez partekatzea, inpaktua murrizteko eta dirua aurrezteko. Oinbusa da mundu osoko gero eta eskola gehiagotan ikus daitekeen ideia original bat. Arduradunek haur-taldeak antolatzen dituzte ikastetxera oinez joateko heldu batekin edo gehiagorekin.\n5. Hiru erreak kontzientziatzea\nAdin txikikoek imitazioz ikasten dute, batez ere beren inguruko pertsonengandik: familiakoak, lagunak eta irakasleak. Kontzientziazio-lanak etengabea eta egunerokoa izan behar du, eta mezuak behar adina aldiz errepikatu behar ditu. Hiru erreen araua onartzean, ingurumena zaintzen laguntzeaz gain, dirua aurrezten da: murriztu (beharrezkoa dena bakarrik erabili, ura, elektrizitatea edo elikagaiak ez xahutu); berrerabili (produktuak ahalik eta gehien aprobetxatu, bizitza berri bat eman, partekatu, etab.). ) eta birziklatu (material erabiliak beren materialei etekina ateratzeko edukiontzi egokietara eraman).\nIrudia: Philip Bruchner\n6. Elikagai ekologikoak eta lokalak kontsumitzea\nIkastetxeak elikagai ekologikoak sar ditzake jantokian, osorik ez bada behintzat, bai eta bertako eta denboraldiko produktuak ere. Horrela, ingurumena gehiago errespetatzen da eta kontsumitzaileengandik hurbilago dago. Gurasoek gauza bera egin dezakete seme-alabak askaria eramaten dutenean.\n7. Ingurumen-hezkuntza eta dibertsioa sustatzea\nIngurumenak zeharka egon behar luke hezkuntza-material guztietan. Biodibertsitatea, jasangarritasuna edo natura bezalako edukiak esplizituki ezagutzera emateaz gain, portaera ekologikoak ere sustatu litezke. Jarduerak modu dibertigarrian egin daitezke ingurumenarekin lotutako alderdiekin, adibidez, mendira joateko edo ikastetxetik hurbil dagoen natura erakusteko. Ikastetxe batzuek beren espresio handienera eraman dute ideia hori: “aire zabaleko eskolak” basoko, landako edo hondartzako hezkuntza-jarduera guztiak ematen dituzte.\nberriztagarriak birziklatze elikagai ekologikoak huertos urbanos-eu


SPRIk European American Entreprise Council erakundearekin eta EEN sarearekin kolaboratuko du negozioei eta berrikuntzari buruzko topaketa bat antolatzeko Las Vegasen - SPRI\nSPRI » Berrikuntza » SPRIk European American Entreprise Council erakundearekin eta EEN sarearekin kolaboratuko du negozioei eta berrikuntzari buruzko topaketa bat antolatzeko Las Vegasen\nSPRIk European American Entreprise Council erakundearekin eta EEN sarearekin kolaboratuko du negozioei eta berrikuntzari buruzko topaketa bat antolatzeko Las Vegasen\nSPRIk, Ekonomiaren Garapen eta Lehiakortasun Sailaren menpeko enpresen garapenerako euskal agentziak, Entreprise Europe Network (EEN) sarearekin kolaboratuko du negozioei eta berrikuntzari buruzko topaketa bat antolatzeko. Ekitaldia Las Vegasen egingo da datorren urtarrilean, eta, aurreikuspenen arabera, 100.000tik gora lagun bilduko ditu erakusle eta bisitarien artean.\nEEN-ek baditu bere baitan Europa osoko eta AEBetako ia 600 erakunde, eta SPRI Basquee ENN Partzuergoaren koordinatzailea da. Partzuergo horren barruan daude orobat Bilbo, Gipuzkoa eta Arabako Merkataritza Ganberak, Innobasque eta Beaz. Joan den urtarrilean SPRIko zuzendari nagusi Alexander Arriolak, EAEko gunearen arduradun den aldetik, 2020ra arte iraungo duen lankidetza akordio berri bat sinatu zuen Europako Batzordearekin.\nBasque EEN Partzuergoaren helburua da Europa enpresengana hurbiltzea eta aukera ematea euskal ETEei Batzordeak banatzen dituen funtsak eskuratzeko.\nEEN Sareak lehen aldiz antolatuko du horrelako topaketa bat Estatu Batuetan, eta nazioarteko startup eta ETEek eta balizko hainbat inbertsiogilek parte hartuko dute European American Entreprise Council erakundearekin, SPRIrekin eta sareko beste hainbat kiderekin batera. Horregatik, bertaratuek aukera dute kontaktuak egiteko inbertitzaile, produktore edo banatzaileekin.\n3.500tik gora erakusle eta mundu osoko administrazioetako 1.800dik gora profesional espero dira, eta baita ere 48.000 bisitari eta goi-mailako 48.000 zuzendaritza-kargu.


Bak Bizkaiko Foru Aldundia\nBete informazioa zure nortasuna egiaztatzeko eta Bak aktibazioarekin hasteko. Informazio guztia derrigorrezkoa da, (aukerakoa) testuarekin adierazitakoa izan ezik.\nNAN/AIZ balioduna noiz arte\nDatuak babesteari buruzko oinarrizko informazioa.\nIdentifikatzeko eta sinatzeko Bak bitartekoa jaulkitzean, honako tratamendu hauek bereizten dira:\nBizkaiko Foru Ogasunak egindakoa. Horren helburua da zergapekoei informazioa eta laguntza ematea, eta zergak aplikatzeko prozedurak eta zergadunek beren eskubideak egikaritzeko edo beren zerga-betebeharrak betetzeko jarduketak garatzea. Datuak babesteko araudian aitortutako eskubideak egikaritu ahal izango dituzu, hemen eskura dezakezun informazio gehigarrian zehaztutakoaren arabera: web.bizkaia.eus/eu/datu-babesa-bak\nIzenpe SAk egindakoa. Horren helburua da eskatutako identifikazio-bitartekoa jaulkitzea eta haren bizi-zikloa kudeatzea. Datuak babesteko araudian aitortutako eskubideak egikaritu ahal izango dituzu, hemen eskura dezakezun informazio gehigarrian zehaztutakoaren arabera: www.izenpe.eus/datuak\nIzenpek jakinarazten dizu Bak identifikazio-baliabidearen bizi-zikloa kudeatzeko zerbitzua egitea dela zure datuak tratatzeko lege-oinarria. Era berean, zure NAN/AIZri dagokionez, jakinarazten dizu zenbakia, jaiotze-data eta iraungitze-data egiaztatuko dituela eta izen-abizenak Poliziaren Zuzendaritza Nagusiari kontsultatuko dituela.\nOnartzerakoan, hurrengo urratsean erabiltzeko pasahitza SMS baten bidez jasoko duzu.\nJadanik Bak ziurtagiri bat aktibatuta duzu. Ez da beharrezkoa egungo jaulkipen prozesua osatzea.\nBak IZENPEk jaulkitako eta kudeatzen duen identifikazio elektronikorako bide bat da. Bak buruzko informazio guztia aurkituko duzu https://www.izenpe.eus/bak/eu


Eztabaida:Euzko Alderdi Jeltzalea - Wikipedia, entziklopedia askea.\nEztabaida:Euzko Alderdi Jeltzalea\n«Ustelkeria EAJko alderdikide batzuetan»[aldatu iturburu kodea]\nEgunon: Zera, zalantza bat dut. Zilegia da "Ustelkeria EAJko alderdikide batzuetan" azpitituluak hainbesteko indarra izatea, benetan ez baldin badaude hainbesteko ustelkeria kasu?. Gainera nahiz eta harremana izan "klientelismoa" eta ustelkeria ez dute esan nahi berdina. Ondorioz "historia" atalaren barruan utzi dut. Hala eta guztiz ez dakit erabaki zuzenena den. Zure iritzien zain. Ondo segi.-Oraina (eztabaida) 11:00, 1 azaroa 2017 (UTC)\nUste dut atal hori beharrezkoa dela, hedabideetan askotan agertu izan direlako EAJri lotuta diru publikoaren erabilera oker horiek. Azpiatala non jarri ez dut garbi ikusten, baina ez zait «Historia» atala baino toki egokiagorik bururatzen... Izenburuari dagokionez, egia da ez dela zehatza. «Jelkide batzuek diru publikoa bidegabeki erabiltzea», beharbada? --Xabier Armendaritz 2017-11-01, 11:33 (UTC)\nAdos Xabier. Horrela idatziko dut orduan.-Oraina (eztabaida) 11:44, 2 azaroa 2017 (UTC)\n@Oraina:@Xabier Armendaritz: Kaixo, nire aletxoa jarriko dut hemen. Orain dagoen izenburua traketsa eta behartua iruditzen zait. Nik EAJ barruko ustelkeria kasuak edo Jelkideen ustelkeria kasuak jarriko nuke. Goraintzi -Iñaki LL (eztabaida) 17:25, 2 azaroa 2017 (UTC)\nOrriaren azken aldaketa: 2 azaroa 2017, 21:05.


Alexei Savrasov - Wikipedia, entziklopedia askea.\nAlexei Kondratievitx Savrasov (errusieraz: Алексе́й Кондра́тьевич Савра́сов; Mosku, 1830eko maiatzaren 24agreg./maiatzaren 12ajul. - ibidem, 1897ko urriaren 8agreg./irailaren 26ajul.) errusiar paisaia margolaria izan zen. Paisaia lirikoaren estiloa sortu zuen.\nMosku, 1830eko maiatzaren 12a (juliotar egutegia)\nMosku, 1897ko irailaren 26a (juliotar egutegia) (67 urte)\nRooks have Returned (en)\nMoskuko margolaritza, eskultura eta arkitektura eskolan ikasi zuen eta 1850ean lizentziatu zen. Berehala paisaia-margolaritzan espezializatu zen. 1857an erakusten hasi zen Moskuko eskolan, non Isaac Levitan eta Konstantin Korovin ikasle izan zituen. 1860an Ingalaterrara (Nazioarteko Erakusketa ikustera) eta Suitzara bidaiatu zuen eta John Constableren eta Alexandre Calameren eragina jaso zuen.\nBeleak itzuli dira\nBeleak itzuli dira (1871) bere lanik garrantzisuena da. Ospea eman zion margolan horretan negutik udaberrirako naturaren trantsizioa erakusten du. 1870ean Peredvizhniki taldearekin elkartu zen eta arte akademikoa utzi zuen.\n1870eko hamarkadaren amaieran alkoholiko bilakatu zen. 1882an Moskuko Eskolatik kaleratu zuten eta 1897an pobrezian hil zen.\nKremlingo ikuspegia (1871)\nOraninienbaumgo ikuspegia (1854)\nIbaia eta arrantzalea (1859)\nIkuspegi landatarra (1867)\nZingira baten gaineko ilunabarra\nHaitzuloetako monasterioa, Nizhny Novgorodetik hurbil(1871)\nSukharev Dorrea (1872)\nMonasterioko ateak (1875)\nUdaberriko desizoztea (1880ko hamarkada)\nUdaberria. Sukaldeko lorategiak (1893)\nRasputitsa. Lokatzaren itsasoa (1894)\nMultimedia: Alexei Kondratyevich Savrasov\nAzken aldaketa 11 otsaila 2020(e)an, 00:27(e)tan


Zientzia eta zinea uztartuko ditu Euskadiko Filmategiko “Hor kanpoan” zikloak | Zinema | Pantaila handian\nYou are here: Home ∼ 2018 ∼ January ∼ 10 ∼ Zientzia eta zinea uztartuko ditu Euskadiko Filmategiko “Hor kanpoan” zikloak\nFilmategiaren webgunean eta karteldegian diotenez, Kip Thorne astrofisikari eta 2017ko Fisikako Nobel saridunak “Interstellar” filmean aholkuari lana hartu zuen. Hori egitea erabaki omen zuen “gazteei zientziarekiko interesa pizteko“. Agian horregatik Euskadiko Filmategiak, Azkuna Zentroak eta Donostia International Physics Center-ek ostegunean martxan jartzen duen zikloa 2014ean Christopher Nolanek zuzendu zuen film horrekin hasiko da.\nAspaldiko partez gainera Donostian eta jarraian Bilbon emango da zikloa. Eta emanaldi bakoitza euskal zientzilari esanguratsuek aurkeztuko dituzte. Horrela ostegun honetan, zikloaren hasieran, Donostia International Physis Center (DIPC)-eko zuzendariak Pedro Miguel Etxenikek aurkeztuko du “Interstellar“ filma Donostiako Tabakaleran. Lurrean bizia itzaltzen ari dela, Cooper (Matthew McConaughey) pilotua eta Amelia (Anne Hathaway) zientzilaria buru dituen misio garrantzitsua ekiten dute: gure galaxiaz haraindi bidaiatuko dira, giza arrazaren etorkizuna berma dezakeen beste galaxia baten bila. Filmean “Call me by your name” filmeko protagonista gaztea, Timothée Chalamet ikusteko aukera dugu, bere lehenengoetako paper baten. Filma otsailaren 14ean, asteazkenean, emango dute berriz, Bilboko Azkuna Zentroan. Bertan Etxenike bera ere izango da aurkezle. Eta bietan jatorrizko bertsioan gaztelerazko azpitituluekin emango dute.\n“The Day The Earth Stood Still” (1951). Zuzendaria: Robert Wise\nDatorren ostegunean Donostian, eta otsailaren 28an Bilbon, 1951ean Robert Wisek egindako fizkiozko pelikula emango dute. Espainolez “Ultimátum a la Tierra“ jarriko dute. “The Day The Earth Stood Still“ filmaren hasieran ontzi estralurtar bat iritsiko da Washingtonera. Bertatik gizaki itxura duen estralurtar bat aterako da, Klaatu. Eskaera bat du munduko agintarientzat. Hauek ezezkoa ematen diotenean, lurran geratzea erabakiko du gizakien bizimodua ulertzen saiatzeko. Geratuko da mutiko baten eta haren amaren etxean. Donostian Marian Iriarte UPV/EHUko Kimika Fakultateko dekanoa arituko da aurkezpen lanetan. Bilbon berriz Amaia Eskisabel farmazia teknologia ikertzailea eta Eusko Jaurlaritzako ikerketaren zuzendaria.\n“Forbidden Planet” (1956). Zuzendaria: Fred McLeod Wilcox\nMetro Goldwyn Maierren ekoizpen bat jarriko dute Donostian urtarrilaren 25ean, beste saio guztietan bezala, 19:00tik aurrera. Fred McLeod Wilcoxek 1956an zuzendu zuen “Forbidden Planet“ (Planeta Prohibido). Zientzilariak bakarrik bizi diren planeta batera bidaliko dute Adams eta bere taldea. Bertako isiltasuna ikertzera. Iristerakoan zientzilari guztiak Morbius doktorea eta alaba izan ezik hil direla jakingo dute. Morbius doktoreak zerbait aurkitu du, inorri kontatu ez nahi duen zerbait. Filma espainolezko azpitituluekin emango da. Eta ez du saiorik izango Bilbon. Donostian, Juan Ignacio Cirac fisikoa eta Optika Kuantikoko Max Planck institutuko zuzendariak aurkeztuko du.\nOtsailaren 1ean Donostian emango duten “Arrival“ filma Bilbon otsailaren 21ean programatu dute. Denis Villeneuvek 2016an Ted Chiangen zientzi fikziozko ipuin bat irudietan eman zuen, pelikula ederra osatzeko. Ontzi estralurtar batzuk Lurreko hainbat puntutan agertuko dira. Louise Banks linguista bat (Amy Adams) ekarriko du armadak estralurtarrekin komunikatzeko. Gutxinaka lortuko du Ian Donnelly (Jeremy Renner) fisikoarekin batera. Estralurtarrekin komunikatzen duten heinean bikotearen harremana sakotzen da. 2016ko film onenen artean jo zuten pelikula. Jóhann Jóhannssonen musika zoragarria dauka. Bilboko eta Donostiako saioak Itziar Laka UPV/EHUko linguista katedradunak aurkeztuko ditu.\nOtsailaren 11ean eta martxoaren 22an Donostian, eta martxoaren 7an Bilbon, txikitan gure bihotza harrapatu zuen “E.T., Lurretik kanpokoa” filma ikusteko aukera izango dugu. Gainera zikloan euskarazko azpitituluak izango dituen bi filmeetako bat da. Steven Spielbergerrek 1982an zuzendutako filman beste planeta bateko izaki bat ahaztuta uzten du haren ontziak Lurretik alde egiten duenean. Mutiko batek eta bere arrebak etxean gordetzen dute. ET etxerarekin komunikatzen saiatzen da. Gerora oso ezaguna egin zen Drew Barrymore ikusteko lehenengoetako aukera izan genuen. Otsailearen 11ean goizeko 11tan aurkeztuko du CSICeko ikerlari den Javier Aizpurua fisikariak. Bilbo eta Donostiako martxoko saioak arratsaldeko 19tan izango dira. Eta Rutz Lazkoz kosmologoak Bilbon eta Rafael Yuste neurobiologoa eta Columbia Unibertsitateko Zientzia Biologiko eta Neurozientzia irakasleak Donostian aurkeztuko dute “ET”.\nZikloa martxoa bukararte iraungo du. “Invason of the Body Snatchers“, “Alien“ eta “Gravity“ bezalako altxorrak ikusteko eta euskal zientzilari onenen azalpenak, ikasgela batean ez, baizik eta zine areto batean entzuteko aukera paregabea ematen du “Hor Kanpoan” zikloak.\nPosted in Atzerabegirakok Tagged "Arrival", "E.T. The Extra-Terrestial", "Forbidden Planet", "Interstellar", "The Day The Earth Stood Still", Amaia Eskisabel, Amy Adams, Anne Hathaway, Azkuna Zentroa, Christopher Nolan, Denis Villeneuve, Donostia International Physis Center, Drew Barrymore, Euskadiko Filmategia, Fred McLeod Wilcox, Javier Aizpurua, Jeremy Renner, Jóhann Jóhannsson, Kip Thorne, Marian Iriarte, Matthew McConaughey, Pedro Miguel Etxenike, Rafael Yuste, Robert Wise, Ruth Lazkoz, Steven Spielberg, Ted Chiang, Timothée Chalamet


BIDASOA-TXINGUDI MUGAZ GAINDIKO FUTBOL SELEKZIOAREN "DOBLETE"-A : Zazpi aldizkaria\nBIDASOA-TXINGUDI MUGAZ GAINDIKO FUTBOL SELEKZIOAREN "DOBLETE"-A\nApi, 2018 MUGAZ-GAINDIKO, futbol, selekzioa\nBidasoa-Txingudi mugaz gaindiko futbol selekzioak bi futbol txapelketa irabazi ditu azken bi asteburuetan.2005ean jaiotakoek Hendaiako Les Eglantins elkarteak antolatzen duen Pâques Txapelketa irabazi zuten uztailaren 31n eta apirilaren 1 eta 2an. Lengokoak taldeari penaltietan irabazi zioten, bana berdindu eta gero.\n12 mutilek osatu zuten taldea Stade Ondarraitz zelaian jokatutako lehiaketan. 35 talde izan ziren parte hartzaileak, guztira, Reala, Angelu, Arbona edo Lengokoak, horien artean, Hendaiako Les Eglantins elkarteko antolatzaileez gainera.\nH multzoan hasi zen Bidasoa-Txingudi selekzioa, SPUC, Urnieta eta Villambrad taldeekin batera. Partida guztiak irabazi zituen, eta bigarren fasean, Ziburu, Hours eta Eglantins izan zituen aurkari. Bigarren fasean ere, neurketa guztietan izan zen garaile.\nFinalerdian Hours mendean hartu zuen, 2-1, eta finalean, Lengokoak taldearen kontra jokatu zuen. 1-1 amaitu zen legezko denbora, eta penaltietan, selekzioak txapelketa irabazi zuen.\nLehiaketa hori prestatzeko, beste talde batzuen aurkako zenbait lagunarteko jokatu zituen selekzioak. Zehazki, martxoaren 19an Real Unioneko lehen mailako infantilen aurka aritu zen, eta martxoaren 27an, Iparraldeko Real Sociedad taldearen kontra. 2017an ere, 13 urtez azpiko Bidasoa-Txingudi selekzioak Pâques Txapelketa irabazi zuen.\nBestalde, 2004an jaiotakoen selekzioa ere garaile izan zen, parte hartu zuen lehiaketan. Apirilaren 7 eta 8an, Landetxa K.E.k antolatzen duen Txingudiko Badia Txapelketan aritu ziren 16 mutil, baita garaipena lortu ere.\n12 talde aritu ziren txapelketa horretan, horien artean, Real Union, Ermua, Lengokoak, Euskalduna eta Baztan.\nBidasoa-Txingudi selekzioak bana egin zuen lehen partidan Ermuaren kontra, 5-2 irabazi ondoren, Beti Gazteri. Final laurdenetan, Lengokoak mendean hartu zuen, 2-0 eta finalerdietan, hutsean geratu zen Dunboa Eguzkirekin. Penaltietan, selekzioak egin zuen aurrera.\nFinalean Ermuaren aurka aritu zen selekzioa, eta 2-1 mendean hartu zuen.\n2005ean jaiotakoak bezala, zenbait lagunarteko partida jokatu zituzten hitzordua prestatzeko. Lehenengoa, Real Unioneko lehen mailako kadeteen kontra, eta bigarrena, Landetxako A taldeko kadeteen aurka.\nBidasoa-Txingudi futbol selekzioa bakarra da Europan, eskualdeko klubek eta Irungo, Hondarribiko eta Hendaiako klubek bultzatu baitute, Bidasoa-Txingudi Mugaz Gaindiko Partzuergoaren bidez. Realak du kirol zuzendaritzaren ardura.\nOndorengoak dira selekzioa sortu izanaren helburuak: adin ezberdinetako neska-mutilei elkarbizitzeko eta hiru hirietako hizkuntza hesiak gaindituz kirola egiteko aukera ematea, mugaz gaindiko lankidetzaren ikur izango den kirol selekzioa edukitzea eta eskualdearen kanpo irudia indartzea. Bestalde, selekzio honek, haurrak batzeaz gainera, hiru hirietako familiak ere elkartzen ditu, kirolaren bidez.\n2001ean sortu zen Bidasoa-Txingudi selekzioa, Ricardo Gomez Dunboa-Eguzkiko presidentearen ekimenez Irungo Lopez Ufarte Txapelketa famatuan 15 urtez azpiko mailan parte hartzeko. Irungo, Hondarribiko eta Hendaiako klubek sustatutako ekimenak arrakasta handia eduki zuen, maila handiko lehiaketa batean eskualde osoaren ordezkari izan zelako.\nBi urtez segidan parte hartu zuen selekzioak lehiaketa horretan, baina ekimenak ez zuen jarraipenik eduki, selekzioaren jarduerak sustatuko zituen egitura propiorik ez zuelako.\n2014an, eskualdeko klubek ekimen hori berrartu zuten, Bidasoa-Txingudi mugaz gaindiko futbol selekzioa sustatzeko protokoloa sinatuz.


2019ko Lotzen Sariak Lanbide Heziketako ikasleen belaunaldiarteko lankidetza-proposamenik onena saritu du - Eusko Jaurlaritza - Euskadi.eus\nLanbide Heziketako Belaunaldi arteko Jardunaldiak 600 ikasle inguru eta hauekin elkarlanean aritu diren adinekoak elkartu ditu Donostiako Kursaal Jauregian\nZarauzko Monte Albertia LHII-ko taldeak irabazi du 2019ko Lotzen Saria, bakardadea belaunaldien arteko ikuspegiz lantzen duen bideo batekin\nJorge Arevalo Lanbide Heziketako sailburuordeak parte hartu du gaur goizez, 2019ko Lotzen Saria emateko Donostiako Kursaal Jauregian egin den Belaunaldien arteko Jardunaldian. Ekitaldiak Lanbide Heziketako 600 ikasle inguru elkartu ditu Donostian, guztiak ere 2019an zehar belaunaldien arteko lankidetza ardatz izan duten jardueratan parte hartu dutenak. Ekitaldian izan dira, era berean, ikasleekin elkarlanean aritu diren eta haiek egindako bideoetan parte hartu duten adineko pertsonak ere.\nJardunaldian, 2019ko Lotzen Saria banatu da. Aurten lehen edizioa duen sari honek zaintzaren arloan belaunaldien arteko lankidetzan proposamenik onenari aitorpena egitea du helburu. Proposamenok, noski, Lanbide Heziketako ikasleek eginak dira. Lanbide Heziketako adar soziosanitarioetan ari diren 51 ikaslek aurkeztu dituzte lanak aurten, 16 taldetan banatuta.\nLehen edizio honetan, Zarauzko Monte Albertia Lanbide Heziketako Ikastetxe Integratuko taldeak aurkeztu duen lana izan da irabazle. Irudi Pertsonala arloko goi mailako ziklo bat ikasten ari diren sei ikaslek bakardadearen gaia jorratzen duen bideoa aurkeztu dute, arazo hau belaunaldi guztiei eragiten dien gai gisa aurkeztuz: gazteei zein adinekoei. Talde honek Bruselarako bidaia bat irabazi du sari, eduki sozio-kulturalekoa; horrez gain, taldeko kideek tablet bana ere jaso dute.\nJardunaldian zehar, aipaturiko saria banatzeaz gain, ikasleek eginiko bideoak ere eskaini dira, eta Lanbide Hezikatako ikastetxeetan belaunaldien arteko elkartasunaren inguruan egiten ari diren proiektuak ere aurkeztu dira. Horrez gain, gazteek eta adinekoek elkarrekin parte hartzen duten zenbait ekimen aurkezteko beta ere izan da, itxaropen telefonoa, kasu.\n2019ko Lotzen Saria emateko ekitaldia Hezkuntza Sailak –Lanbide Heziketako Sailburuordetzaren bidez- eta Aubixa Fundazioak Antolatu dute. Laguntzaile izan dira Gipuzkoako Foru Aldundia eta Laboral Kutxa.


Landareak eta zuhaitzak identifikatzeko aplikazioak – KZblog\nLandareak eta zuhaitzak identifikatzeko aplikazioak\nUdaberria iritsi zaigu, eta natura maite dugunoi, ama lurraz disfrutatzea eta jakitea gustatzen zaigu. Eguraldi onak kalean ibiltzera animatzen gaitu, eta gaur KZguneatik, gure inguruko landare eta zuhaitzak identifikatzen ikasiko dugu.\nHorretarako, momentuan datuak eskaintzen dituzten aplikazioak proposatuko dizkizugu. Denak nahiko antzekoak izan daitezkeen arren, aplikazio bakoitzak bere ezaugarriak ditu. Honela, aplikazio batzuk landareen inguruko informazioa eskainiko digute, beste batzuk, aldiz, zuhaitzen inguruko datuak azalduko dizkigute…\nBata ez da bestea baino hobea, izan ere, emango diogun erabileraren arabera, bat edo beste aukeratuko dugu.\nMomentuan datuak eskainiko dizkiguten aplikazioak\nEdozein motatako landare, lore edo zuhaitz identifikatzen lagunduko digun aplikazio honek, datu base handia dauka. Funtzionamendua oso erraza da, argazki bat atera behar dugu, eta aplikazioa argazkiarekin kointziditu dezakeen aukeren bila hasiko da.\niOS eta Android-entzat erabilgarri dago.\nAurtengo udaberrian landareak identifikatzen lagunduko gaituen bigarren aplikazio efektibo bat. Aplikazio honen funtzionamendua aurrekoaren berdina da. Landarearen argazkia egin behar dugu, eta aplikazioak identifikatu egingo du. 20.000 landare baina gehiago biltzen dituen datu basea dauka.\nNaturaz gozatzen gabiltzanean erabiltzeko aplikazio egokia. Izan ere, loreak, zuhaitzak eta bestelako elementuak identifikatzeko aukera eskainiko digu. Funtzionamendua antzekoa da. Argazki bat egingo dugu, eta aplikazioak aurkitu dugun landare edo zuhaitza identifikatzen lagunduko gaitu. 316.000 espezie biltzen dituen datu basea eskuragarri du.\nLandareak identifikatzeko betiko aukeraz gain, landareen zainketa gustuko baduzu, informazioa partekatzeko aukera eskaintzen du. Horregatik, landareak identifikatzeaz gain, natura maite dugunentzako sare soziala eskuragarri du.\nMota guztietako zuhaitzak identifikatzen ditu eta Europako 650 zuhaitz eta zuhaixka biltzen ditu. Zortzi hizkuntzatan erabilgarri dago, eta zuhaitza identifikatzeko aukera, hosto mota, zuhaitzaren forma, kolore edo loreen arabera egiten du.\n“Smartphoneak eta Tabletak. Zure Android gailua erabiltzen ikasi” aurrez aurreko ikastaroan izena eman\nNork KZgunea| 2019-04-09T09:43:42+00:00\t2019/04/09|Informatika eta Teknologi berriak, Orokorra|Iruzkinik gabe\nKontxik KZguneako formakuntza plataforma berria ezagutzen du\nNola ibili Google Voice Access gazteleraz\nAñanako Gatz Arana bisitatzeko sarrera nola erreserbatu\nInformatika eta Teknologi berriak (461)


Amaren Sua - - Goiena.eus\nPatxi Saez Beloki 2021-12-03 00:00\nMunduko herri eta hizkuntza guztiek irudiak, sinboloak eta metaforak sortzen dituzte bizi dutena eta gertatzen zaiena adierazteko. Hain zuzen ere, gizakiek sortutako esanahi, irudi eta sinbolo horiek osatzen dute munduko herrien kultura eta, azken batean, sortzen dituzten metafora horiek –irudi horiek– bizi duten egunerokotasunaren azalpen sinbolikoak dira. Euskararen hiztun-herriak baditu bi sinbolo, baditu bi metafora bikain, bere herri-egoeraren berri ematen dutenak: Aitaren Etxea eta Amaren Sua.\nAitaren Etxea. Nire Aitaren Etxea Gabriel Aresti Segurola Bilboko idazle euskaldun berriak 1964an Harri eta Herri liburuan argitaratu zuen poema dugu. Bere poemarik ezagunena da. Duela 50 urte baino gehiago Alemanian bizi den Nafarroako Beriaingo Patxi Oroz Arizkuren filologo, ikerlari, musikari eta euskaltzain ohorezkoak 740 hizkuntzatan jasota dauka Arestiren poema. Bibliaren ondoren, munduan hizkuntza gehienetara itzulita dagoen testua izango da. Honela dio Nire Aitaren Etxea poemak izenburutik aurrera:\nEuskal Herriak frankismoaren diktadurapean herri bezala bizi zuen zapalketa, zigorra eta jazarpena salatzeko idatzi zuen Arestik poema hori, 1963an. Aitaren Etxea galzorian ikusten zuen Euskal Herria da. Bilboko poetaren luma zorrotzean euskarazko hitzen indarra ukaezina da arrisku bizian ikusten zuen herria babesteko, defendatzeko eta zutik iraunarazteko.\nArestik, Aitaren Etxea metaforaren bidez, Euskal Herria –euskaldunen lurraldea eta bizilekua– irudikatu nahi zuen, baina ez hori bakarrik. Aitaren Etxea Euskal Herria egituratzeko, erakundetzeko eta, azken batean, Euskal Herriaren lurraldetasuna eta herri izaera munduaren aurrean aldarrikatzeko oihu zolia da. Hain zuzen ere, Aitaren Etxea Euskal Herriaren izate politiko, instituzional eta administratiboa eratzeko aldarri poetikoa da.\nAmaren Sua. Amaren Suaren irudia, berriz, Otxandioko Bittor Kapanaga Elorza euskaltzale argiaren sorkuntza da. Behin, Gabriel Aresti eta Bittor Kapanaga elkarrekin ari zirela, Bittorrek halaxe esan omen zion Arestiri: -Bai. Hori ondo dago... Aitaren Etxea behar dugu, nahitaez. Baina, gure izatasunari eusteko, atzerago egin behar dugu, aurrera egiteko... Amaren Sua berpiztu behar dugu. Amaren Sua!


Thingol - Wikipedia, entziklopedia askea.\nThingol (['θingol] ahoskatua) Tolkienen legendarium ospetsuko pertsonaia bat da, Elwë Singollo (Elwë Mantugris quenyaz) edo Elu Thingol bezala sindarinez ezagutua. Olwëren anaia, telerien erregea izan zen bere anaiarekin batera eta beranduago Beleriandeko sindarrena.\nElwë, Finwë eta Ingwërekin batera Oromëk Valinorrera joan eta elfoen izenean hitz egiteko aukeratu zituenetako bat izan zen, valarrek eginiko deiaren ondorioz, Amanera bizitzen joan zitezen. Thingolek eta bere anaia Olwëk elfoen talderik ugariena zen teleriak zuzendu zituzten. Mendi Lainotsuak igaro zituzten eta Eriador zeharkatu zuten, guztiak Thingolek zuzenduak, baina Beleriandeko ekialdeko eskualdeetan geratu ziren, non denbora luzez bizi izan ziren.\nThingoel calaquendien artean zegoe sindar bakarra zen, Valinorreko Bi Zuhaitzen argia ikusi baitzuen telerien enbaxadore bezala Amanera joan zenean. Telerien Valinorrerako bidaia hasi ondoren, Thingolek Melian maiarra ezagutu zuen, Nan Elmoth basoan, berehala, elkarren ondoan denbora luzez mantendu zituen sorginkeria bat eginez.\nTeleriek Olwë aukeratu zuten euren errege bezala eta euren bidea jarraitu zuten. Horietakoren batzuk geratu egin ziren, euren jauna zen Elwëren bila jarraitzen baitzuten.\nElwë egoera luze hartatik esnatu zenean, Belerianden bere bila geratu ziren elfoak gobernatu zituen, sindarrak, Melianekin batera, Elu Thingol (errege mantugrisa) izenarekin, eta alaba bakarra izan zuen, Luthien.\nEguzkiaren Lehen Aroko 502. urtean, Hurin Doriathera iritsi zen eta Thingolek ohorez hartu zuen. Baina Hurinek kritikatu egin zuen eta bere semeen zoritxarren errua bota zion. Melian Hurinek benetan Melkorren gaiztakeriak mugituta hitzegiten zuela ohartu zen, eta beraz Thingolek errukia izan zuen eta azkenik Hurinek barkamena eskatu zion eta Nauglamirra eman zion Doriathera abiatu aurretik.\nOrduan, Thingolek Nauglamirra eta Silmarila elkartzea erabaki zuen, Fëanorren bitxia oso gogoko baitzuen. Lana Nogrodeko nano artisauei eman zien, baina hauek harrituta geratu ziren bitxiak ikustean, eta euren lana amaitu zutenean eurena bezala aldarrikatu zuten, Nauglamirra euren arbasoek egin baitzuten Finrodentzat, eta hau hilda zegoenez, bitxia eurena zen. Orduan Thingolek bitxiak kendu zizkien, orain elkartuta zeudenak, eta nanoak lotsagarritu zituen, gutizia eta haserrez beterik, hil egin zutena eta ihes egin zutenak. Beranduago, elfoek jazarri eta akosatu zituzten, basoetan hil zituztelarik; nano bakar bat ere ez zen bere herrialdera itzuli.\n« Botere handia eman zion Melianek Thingoli, Eldarren artean handia izan zena, Sindarren artean soilik berak ikusi baitzituen bere begiekin Zuhaitzak euren loratze egunean, eta Umanyarren errege zen arren, ez zen Moriquendien artean kontutan hartu, baizik eta Argiko Elfoen artean, boteretsua Erdialdeko Lurraldean. »\nAzken aldaketa 17 apirila 2015(e)an, 02:25(e)tan\nOrriaren azken aldaketa: 17 apirila 2015, 02:25.


SUPERCOOLS Eskola zahar berria Klikatu argazkien gainean handiago ikusteko\nBergarako Supercools taldeak etenaldi bat egitea erabaki du. Arrazoia: Gorka gitarra jotzailea kanpora doa urtebetez. Halere, opari berezia utzi diete zaleei: hemezortzi hc-punk talderen bertsioez osatutako diskoa (tartean Supercools-en beraien Bergara gorroto dut kantua eta hainbat talde euskaldunena). Lan hau Koroba baserrian zuzenean grabatu zuten pribilegiatu gutxi batzuen aurrean martxoaren 3 eta 4an.\nTaldekideak gazteak izanagatik, beren grabazioak entzun edo zuzenean ikusi dituztenek badakite eskola zaharreko maitaleak direla. Aukeratu duten bertsio zerrenda lekuko, izan ere kantu gehienak 80ko hamarkadakoak dira, eta edozein euskarri fisikok bezala mugak dituen arren, euskal eta nazioarteko �hardcorearen hall of fame� moduko bat (segur aski beraiek ez lukete horrela izendatuko) osatu dute. Baina hori baino gehiago ere bada, beren bizitzako soinu banda baita, entzule gazte askorentzako punk eta hardcorearen erreferente ezinbestekoak bil ditzakeena. Daukaten ondare musikalari (bistakoa da), ondoko datu hau gehitu behar diogu: Zuzenean Poison Idea, MDC eta Spermbirds taldeekin jo dute! Eta hau ere ezin kasualitatea izan, indarra aski baitute zuzenean, eta disko honetan �errepikatuko dugu, zuzenean grabatua da� nabarmentzen denez. Horregatik dario bolbora usaina lan honi: erre egiten du belarrietan, erritmo bizkorrak eta biziak dakartza, gordina da, azkarra da, beroa da, gertukoa da (akatsak eta guzti! utzi dituzte). Zuk zeuk egin filosofiari jarraiki egindako disko hau fanxine batez lagunduta dator: abesti guztien letrak (euskara, gaztelera eta ingelesez) eta berauen jatorrien azalpenak biltzeaz gain, Redna, Iker Barandiaran eta Tabuk idatzitako testuez osatua dago. Jorratutako gaiak hauexek: Supercools taldeari buruzko gogoeta, grabaketa egunaren nondik norakoak eta Bergara eta hardcoreari eta punk politikoari buruzko artikuluak. Benetan eskertzeko lana hau ere.\nKantu zerrenda Anestesia (Ni soilik bait naiz) Subterranean Kids (Ciudadano ejemplar)\nDag Nasty (Values Here)\nSpermbirds (Melt the ice)\nCircle Jerks (Back against the wall)\nBost Axola (Progreso)\nPoison Idea (Plastic bomb)\nRip (Hasta el fin)\nSupercools (Bergara gorroto dut)\nRouse (It�s funny)\nGorilla Biscuits (Degradation)\nVerbal Assault (On) Bad Brains (Sailing on)\nRKL (Tell me truth)\nDead Kennedys (Pull my strings)\nFLY SHIT �kultura denon eskura egon behar da�Elkarrizketak�Eskolak alde batera utzita, hardcore talde asko batzen gaituena jarrera da�ElkarrizketakBergarako gaztetxearen 2011-2012 ikasturte oparoaBerriakLapurreta Bergarako gaztetxeanBerriakBadator Egubakoitzak Kartzelan IIII musika zikloaBerriakMinor Threat epKritikakLEIHOTIKAN Inoiz baino �taldeago�ElkarrizketakTapoi fest! Bergarako gaztetxeanBerriakIRA ET DECESSUS 15 urte zakar ElkarrizketakERANTZUN baten bila?ElkarrizketakSUPERCOOLS superhardcore!!!ElkarrizketakFRAGMENT MUSIC hardcore-punka bihotzetikArtikuluakSTRAIGHT EDGE TXOSTENA (1. ZATIA) Topera droga barikArtikuluakSTRAIGHT EDGE TXOSTENA (2. ZATIA) Topera droga barikArtikuluakHARDCOREA nihilismoaren putzutik ihes egin zuen punkaElkarrizketakFOLKCORE hardcore not dead!ElkarrizketakTOTAL HARROKERIYA EUROPE TOUR 09, ZARAUZKO HARDCOREA BERRIZ EUROPANBerriakHARDCORE BURRUNBA ZARAUTZEN: ANTI SAN PELAYO TXIKI FEST!!!!!BerriakHARDCORE PLUS MAGAZINEKritikakIzu GiroaKritikakMDC+ SUPERCOOLS Andoaingo gaztetxea (2004/10/8)KritikakDRI Moganbo aretoa (2004/04/14)KritikakDISCHORD bai independentziariArtikuluakBitternessKritikakGimnasia revolucionariaKritikakThe ZooKritikakTodos vamos a morirKritikakThis is where the fight beginsKritikakBuild a NationKritikakOh Martha!KritikakIlunago, ederragoKritikakKarkabaKritikakRage of DisciplineKritikakSecretos, mentiras, enajenaci�n KritikakParis by nightKritikakThe Empire strikes firstKritikakBurmuinak astinduKritikakPortraits 7.5KritikakOne Cross EachKritikakTrozos.de.la.nada.Kritikak1996tik bidetxurrianKritikakLeihotikanDirektorioa/taldeakLEIHOTIKAN zuretzako babyArtikuluakLeihotikan taldea "Harold" izeneko estudio lanarekin itzuli daBerriakBerriakZinc, Estricalla, Humilitate eta Mostros: elkarrekin, baina ez nahasirikBerriakRATOS DE PORAO gero eta zikinago, gero eta oldarkorragoElkarrizketakHaroldKritikakBerreraikitzenKritikakTony Sly, 1970-2002BerriakSARKOR TALDEAREN BIDEO BERRIABerriakINSERTA denbora existitzen ez deneanElkarrizketak Bidali zure iruzkina


Aporta 2020 desafioan parte hartzeko deialdia zabalik dago: hezkuntza digitalean datuek duten balioa - EJIE\nAbian da Aporta desafioaren hirugarren edizioa, datu publikoetan oinarritutako ideia eta prototipo berriak bultzatu nahi dituen lehiaketa, jarduera-sektore jakin baten eraginkortasuna hobetzeko asmoz. Oraingo honetan, hezkuntza da aukeratutako sektorea.\nHezkuntza-sektoreak zenbait erronkari egin behar die aurre gaur egun, horietako batzuk pandemiaren osasun-egoerak handituta, hala nola etxetik ikastea, hezkuntza-eredu pertsonalizatuak abian jartzea edo ebaluazio-metodoak hobetzea. Testuinguru horretan, Aporta desafioak sektorearen erronka horiei eta beste batzuei datu irekiekin irtenbideak asmatzeko talentua, gaitasun teknikoa eta sormena sustatu nahi ditu.\nLehiaketa 2 zatitan banatu dute:\nI. zatia: Ideia lehiaketa. Parte-hartzaileek datuetan oinarritutako soluzio teknologiko bati lotutako ideia original baten deskribapen zehatza eman behar dute, hezkuntza-sektorea hobetzen laguntzeko. Ideiak aipatu beahrko du, gutxienez, administrazio publikoek emandako datu multzo bat, nazioartekoak barne. Aurkeztutako ideia guztietatik 10 onenak aukeratuko dira, eta II. fasera igaroko dira.\nII. zatia: Prototipoen garapena. Fase honetan, hautatutako 10 ideien egileek gutxienez 3 hilabeteko epea izango dute prototipo bat egiteko, simulazio, bistaratze, bideo edo multimedia-soluzioen bidez.\nHiru ideia onenak diru-zuzkidura batekin sarituko dira honela banatuta:\nLehen sailkatua: 4.000 €\nBigarren sailkatua: 3.000 €\nHirugarren sailkatua: 2.000 €\nEuropar Batasuneko pertsona fisiko eta juridikoei irekita dago. Parte hartu nahi dutenek azaroaren 18a baino lehen eman behar dute izena formulario honetan.\nEkimen hau Digitalizazio eta Adimen Artifizialeko Estatu Idazkaritzak (SEDIA) sustatzen du, Administrazio Digitalaren Idazkaritza Nagusiaren (SGAD) bidez, eta Red.es erakunde publikoak, Aporta ekimenaren sustatzaile gisa.\nInformazio gehiago datos.gob.es-en


Argitaratua honek egina: Prentsa Bulegoa data Mar 31, 2003 honetan: Gizarte-gaiak\nPosta bidezko botoaren eskaera egiteko epea hauteskundeen deialdi ofiziala egiten den unean hasiko da eta, beraz, inprimakiak 2003eko apirilaren 1etik aurrera egongo dira eskuragarri posta-bulegoetan. BOTOA POSTA BIDEZ EMATEKO ESKUBIDEA\n´Desea se le envíe la documentación para el voto al siguiente domicilio de España/Botoa emateko dokumentazioa Espainiako ondoko helbidera bidaltzea nahi du´ dioen laukian, 2003ko maitzaren 5etik aurrera egongo deneko lekuaren helbidea idatzi behar da.\nHautesle Erroldako Bulegoak, maitzaren 5etik aurrera, botoa emateko dokumentazio guztia bidaliko dio hautesleari, posta ziurtatu bidez eta honek adierazitako helbidera. Dokumentazioa interesatuak berak jaso beharko du bere identitatea egiaztatu ondoren. Botoa emateko gutunazala hautesleaz bestelako pertsona batek entregatu ahal izango du postetxean.\nHautesle Erroldako Bulegoak, maitzaren 5etik aurrera, botoa emateko dokumentazio guztia bidaliko dio ordezkariari, posta ziurtatu bidez eta honek adierazitako helbidera. Dokumentazioa ordezkariak berak jaso beharko du.\n1.- Eskaera:\t2003ko apirilaren 1etik maiatzaren 15ra.\n2.- Botoak jasotzeko epea:\t2003ko maitzaren 5etik aurrera.\n3.- Botoa emateko epearen amaiera:\t2003ko maiatzak 21.\nAtzerrian bizi diren eta Bertan ez dauden Egoiliarren Erroldan (BEE) inskribatuta ez dauden ikasleek ez dute botoa posta bidez ematerik. Inskripzio epea 2003ko apirilaren 14ean amaitzen da.


Wikiloc | Bilbao-Ganeko-Untzueta-Gorbeia-Zeanuri (2014) Ibilbidea Bilbao, País Vasco (España)- GPS track\nIraupena 14 ordu 34 minutu\nBilbao - Sondika - Loiu - Urduliz - Sopelana - Getxo (Mendi Ibilaldiak)\nIkusita 3187 aldiz, jaitsita 86 aldiz\nBigarren aldiz egin dut ibilaldi hau, baina aurten Gorbeiatik Zeanurira zuzen jaitsi aldiz, Albizkorta txabolaraino joan naiz "Senda Basatxi" oso-osoan egiteko, gero Iondegortatik pasatuz San Justo ermitaraino eta handik Zeanurira ibilaldia amaitzeko.\nBatzutan bai eta beste batzutan ez zait gertatzen. Hemen bai, 25 waypoint besterik ez dit ipini uzten.\nAgertzen diren neurriak ez dira batere fidagarriak. Nire telefono mugikorrean bi programa dauzkat gps erabiltzeko: OruxMaps eta Wikiloc. Bakoitzak bere arazoak ditu: OruxMaps'ek sarritan galtzen du satelitea eta marra zuzenak margozten ditu eta Wikiloc'ek, ez dakit zergaitik, une batzuetan bapatean uzten du lanean. Hori dela eta, hartzen dituzten neurriak nahiko desberdinak izaten dira, eta horrela, OruxMaps'ek 64,8 km izan direla dio eta Wikiloc'ek 70 baino gehiago.\nNahiz eta oso goiz hasi naiz ibiltzen, Pagasarrira doan pistan beste pertsona bat aurkitu dut. Gailurrean 06:56.\nEz dut lortzen Ganekora igotzen den lehenengoa izatea. Anselmoaren aldapatik gurutzatu dut jaisten zihoan beste mutila. Oso ikuspegi politak egunsentiaren argiekin. Ardiak ikusita erne ibili nintzen badaezpadan txakurrak agertzen ziren, beste behin gertatu zitzaidan moduan, baina ez gaurkoan.\nGazteluzar. Hegoalderantz zuzen-zuzen.\nKamaraka 797 m)\nHau da mendi talde honen nagusia. Ikuspegiak mendebalde eta iparralderantz. Hemendik Burdin Heziaren aztarnak ageri daude oraindik. Ekintza heroiko eta traizio handiko garaia zen hura.\nMugarriluze 735 m)\nBeste gurutz bat.\nArrankudiaga eta Laudio gainetik amaitzen da mendikate txiki hau.\nBehin jaitsi ondoren une hura arte igo zen guztia Arakaldo herrian sartzen da. Ezin ahaztu muino txiki hau.\nAltube ibaia eta autopistatik beste aldera pasatu ostean atseden gabeko aldapa hasten da. Untzuetaren tontorraraino iristeko baino lehen igo behar den azken aldapa gogorra da benetan. Ikuspegi galanta, ia Bizkaia osoa.\nInarrako Punta (666 m)\nMendigisa mendilerroaren bigarren tontorra.\nEta beste bat. Zati hau ez da oso interesagarria, baina polita da ibilalditxo lasaia egiteko.\nHau bai gailur polita dela. Zeberioko harana alde batetik eta Orozkokoa bestetik.\nAipatzekorik ez. Behintzat bistak zabalak dira.\nHau bai mendi polita dela. Ez da erosoa ibiltzeko baina oso itxura polita dauka.\nPikubikotz (616 m)\nMendigisako mendiak atzean utzitak eta Orozko-Artea errepidea zeharkatuta, basogintza lanak egin ondoren geratu diren Pikubikotz mendi osoa estaltzen duten adar-mordoek zaila egiten dute igoera baina lasaitasunez hartuta ondo egiten da. Bustita egonez gero beste historia izango litzakete... Buzoi galanta Zeberioko Austarri Mendi Taldeak ipini duena.\nOrozko eta Artea herrien mugako mugarriak. Badirudi hiru mugarriak direla baina bi besterik izan behar dira. Kilometro bat mendebalderantz egongo balitz, orduan bai, Orozko-Zeberio-Artea herritako mugan. 600 metro ekialderantz ere bai, Orozko-Artea-Areatza. Bide honetatik, luzaroan Itxinako iparraldeko horma eramaten da begibistan, Azkorrigan mendiarekin eskuinaldean. Mendigana muino bat da Pagomakurrera damaran bidean.\nLeku paregabea atsedena hartzeko Gorbeiara igo baino lehen. Pagomakurretik Arrabara daraman pistatik ikus daitezken bistek laburragoa egiten dute tartea. Urbilena eskerrean Zanburu, atzean Errialtabaso eta Saibi, atzerago Anboto... Hirugarren argazkian ikusten da Arraba gero eta urbilagoa dagoela. Aldamin, Gorbeia eta Gatzarrieta atzean.\nLortuta berriro ere, Bilbotik Gorbeiako gurutzeraino Ganeko eta Untzuetatik pasatuz. Iaz bero handia egiten zuenez guztiz itota iritzi nintzen eta zuzen Zeanurira abiatu nintzen, baina aurten eguraldi ederra egiten du eta luzatuko dut ibilaldia Senda Basatxi osatuz. Horrela ba, Albizkorta txabolaraino jaitsi naiz, handik senda hori hasteko. Bosgarren argazkitan Arraba, Lekanda, Itxina eta egindako bidea ikus daiteke. Gurutzetik 700 metrotara hiru-mugarri bat dago: Orozko-Zeanuri-Zuia.\nHemen Murgiara jaizten den bidea uzten da, eskuinera jo eta basoan murgilduz Senda Basatxi hartzen da.\nSenda ez galtzeko zuhaitzetan eta harrietan margoztuta dauden marra gorriei jarraitu behar dira. Oso ondo markatuta dago. Zeharkatzen den basoa izugarri polita da. Gorbeiako lekurik politenariko bat.\nHemen Senda Basatxi basotik irtetzen da, bideaa jarraituz Zaztegi zeharkatzeko.\nOso leku lasaia Urratxa, Aldabe, Artalarra eta Gatzarrieta mendien azpitik. Bidea ekialderantz doa eta jarraitu behar Aldape pasutik irtetzen den bidea zeharkatuz. Inguru honetan txabola batzu daude eta sarritan zaldiak, behiak eta ardiak.\nZeanurira doan bidea\nIondegortan dagoen urtegira heldu ondoren aparkalekutik eskerrera doan bidea hartu behar da, Zanburu azpitik eta Mandobidetik (beti potxingoak eta lokatza nagusiak) pasatuz.\nSan Justo ermita\nHemen amaitzen dira pistak eta bidezidorrak, asfalto gainetik azken hiru kilometroak egiteko. Ermitaren atzean iturri handi bat dago. Baita, oso hurbil kalero famatu bat (Zeanurikoek urtean behin nola erabiltzen zen erakusketa bat egiten dute). Zeanurin autobusa hartu eta etxera.\nArrabatik irtetzen, atzera eta aurrera. Gero Egiriñaon kokatua dagoen aterpea. Baita iturri bat dago handik hurbil. Atzean Gatzarrieta eta Lekanda.\nEta ruta honeten erreza izango litzake aire librean lo egitea? Mendietan edo?


Eskaerak eta esleitutako gertakariak\nFiltroak eta bilaketa aurreratua\nKokapen geografikoa mapa elkarreragilearekin\nProduktu bizia eta etengabeko hobekuntzan\nSortutako gertakari berriak onarpen zain gelditzen dira eskaera berrien atalean. Onarpenaren ondoren zuzendu beharreko gertakarien zerrendara pasatzen dira. Baztetzen badira, artxibaturik geldituko dira etorkizunean berriz ere baloratu eta irekitzeko aukera izanik.\nGertakariak bilatu eta filtratzeko aukera ditu gertakarien ezaugarriak erabilita, adibidez auzoa, mota, esleitutako saila, irekiera eta ixte data, egoera, etab.\nBilaketa zehatzagoak egiterik ere badago gako-hitz edota identifikadore kodearen bidez.\nFiltro eta bilaketa sistemarekin elkarturik dago, momentuan interesatzen zaizkigun gertakari multzoak geografikoki ikusteko moduan.\nGertakaria zuzentzeko pasa dituen prozesu guztiak kontsultatu daitezke edozein momentutan.\nSisteman dauden gertakarietako txostenak atera ahal izateko atal bat dauka. Gertakariak parametro anitzen bidez filtratu daitezke, edota hainbat eremuren bidez sailkatu (adb.: gertakari zerrenda auzoen eta saila-ren arabera).\nGaratutako lanaren eta bere eraginkortasunaren ikuspegi osoa izateko, taula estatistikoak ateratzeko aukera badu. Adibidez gertakari berri, zuzendu eta baztertuen kopurua ateratzerik badago denbora tarte ezberdinetan (egunak, asteak, urteak, etab.), saileko estatistikak, aurreikuspen daten desbiderapenak, etab.\nSistemak gertakarietan egiten diren aldaketen berri jakinarazteko modua dauka. Hortarako erabiltzaile bakoitzak ohartarazpen mota erabaki dezake ezarpenetan, oharrak jaso nahi izanez gero.\nAplikazioaren ezaugarri nagusiak zehaztatzen dira ondoren:\nSistema zentralizatua datu base erlazionekin batuta.\nInterneteko konexioa duen edozein gailuren bidez erabilgarria (PC, tableta, mugikorra, etab.).\nKonexio seguruaren (SSL/TLS) bidez sarbidea.\nInterfazea erraz eta intuiziozkoa, erabilitako gailuaren pantailara moldatzen dena.\nHTML5 erabiliz garatuta.\nKategoria pertsonalizagarriak (mota, azpimota, saila, klasea, etab.).\nAplikazioan erabiliko diren eremuak eta beharrezkotasuna zehazteko aukera, hala nola atal ezberdinen itxura.\nArtxibatutako 15.000 gertakari eta urteroko 5.000 gertakari berriren gainetik probatutako sistema.\nTeknologia libreetan oinarrituta eta software libre bezala argitaratuta.\nBestelako aplikazioekin bateratzeko Aplikazio-Programazio Interfaze edo API-a badu. Honen erakusgarri da ainbat udaletxek mugikorretarako app-ekin bateratuta erabiltzen dutela herritar edota udaletxeko teknikariek (adibidez udaltzaingoak) zuzenean gertakari berriak sortzeko geografikoki kokaturiko argazkien bidez.\n2010 urtean Gerkud garatu zenetik, hobekuntza ugariak jaso ditu lan modu askotara moldatzeko aukera ematen dizkiotenak.\nSoftware librea izanik, hobekuntza hauek ainbat udaletxen eskutik iritsi dira eta bakoitza hobekuntza hauetaz etekina atera dute.\n3.000.000 kode-lerro aldaketak gainditu dira sorkuntzatik, urteko batazbezteko 280 hobekuntzetan banaturik.


Zinegoak jaialdiaren edizio berri bat jasoko du Getxok - Deia\nGaylesbotrans Nazioarteko Festibala\nZinegoak jaialdiaren edizio berri bat jasoko du Getxok\ndeia.eus 25.10.2020 | 13:07\nGETXO. Getxok beste urte batez jasoko du Zinegoak jaialdiaren edizio berri bat. Aurten Gaylesbotrans Nazioarteko Jaialdiaren hamaseigarren edizioa egingo da. Koronabirusaren pandemiak eragindako konfinamenduak bertan behera uztera behartu egin zuen, baina orain, urrian, aurreikusitako jarduerak egin ahal izango dira segurtasun neurri guztiak beteta.\nBerriro ere haur eta nerabeentzako edukiak sartuko dira eskainiko diren lanetan. Hartara, aurten ere Algorta eta Romoko Gaztelekuetan hainbat emanaldi izango dira, eta baita ipuin kontalaria Ludotekan ere. Halaber, Romo Kultur Etxean emanaldi irekia eskainiko da publiko guztiarentzat. Egungo osasun arauak bete ahal izateko, proiekzioen aretoetara sartzeko unean tenperatura hartuko da eta gela erabiliko da. Barruan derrigorrezkoa izango da maskara erabiltzea eta segurtasun-distantziei eustea.\nGAZTELEKU GUREGUNE (ROMO)\nUrriaren 25ean, igandean, 18:00etatik 19:00etara, GauEgun gaztelekuan film berdinak emango dira, 11 eta 17 urte bitartekoentzat.\nUrriaren 27an, asteartean, 18:00etatik 19:00etara Ipuin kontalariren saio bat izango da, 7 eta 9 urte bitarteko ludotekako bazkideentzat.\nOstegunean, urriaren 29an, 19:00etatik 20:30era, honako filmak emango dira: XY (Islandia, 15'), Cocodrilo (Espainia, 4'), AD LIB (Euskadi, 7'), Jess (Costa Rica, Espainia eta Txekiar Errepublika, 10'), Rani (Paquistán, 14') eta La Mariachi (Mexiko, 8'). Publiko guztientzat.\nGAZTELEKU GAUEGUN (ALGORTA)\nUrriaren 30ean, ostiralean, 18:00etatik 19:00etara, hurrengo filmak proiektatuko dira: Mi Pequeño Gran Samuraí (Euskadi, 21'), XY (Islandia, 15'), Cocodrilo (Espainia, 4'), Dejarse crecer el cuerpo (Mexiko 4')" eta AD LIB (Euskadi, 7')\nRomo prueba un 'contenedor inteligente' para electrónica.\nGetxo prepara sus jornadas de innovación y cultura.\nGetxo también será escenario de cómic este año.


Gasolindegiak edota elektrolinerak bizitegi-lurzoruan eta inguruetan arautzeko plan berezi bat egingo du Basauriko Udalak | Geuria\nSan Migelen eskatutako gasolindegi-proiektua edo etorkizunean udalerriko edozein tokitan jarduera bererako aurkezten den beste edozein proiektu gauzatu daitekeen ala ez zehaztuko du dokumentuak.\nAraudi berri honen hasierako onarpenak jarduera-lizentziak kautelaz etetea ekar lezake // Geuria\nBasauriko Udalak plan berezi baten bidez arautuko du bizitegi-lurzoruan eta horien inguruetan gasolindegiak, elektrolinerak eta antzeko jarduerak ezartzeko. “Plan berezi honetan ezartzen diren ondorioek eta irizpideek zehaztuko dute San Migelen eskatutako gasolindegi-proiektua edo etorkizunean udalerriko edozein tokitan jarduera bererako aurkezten den beste edozein proiektu gauzatu daitekeen ala ez. Gainera, araudi berri honen hasierako onarpenak jarduera-lizentziak kautelaz etetea ekar lezake, bizitegitarako hiri-lurzoruan edo haren inguruetan jarduera-lizentziak behin betiko indarrean jarri arte”, diote udal ordezkariek. Era berean, azpimarratu du ezarri nahi den edozein neurri murriztaile behar bezala arrazoituta egon beharko dela eta legez ezarritako prozeduraren arabera hartu beharko dela.\n“Etorkizunean energia berriztagarriekin lotutako azpiegiturak hedatuko direnez -hala nola, elektrolinerak, erregai berdeak edota hidrogeno berdea- eta hidrokarburoen arloko legeria berriak bultzatutako zerbitzugune gehiago ezarriko direnez, malgutasun handiagoz, herritarren bizi-kalitatea bermatu nahi dugu, eta helburu horrekin, horrelako jarduerak ezartzea arautu eta aginduko dute, bizitegitarako hiri-lurzoruan edo inguruetan egin nahi direnean”, diote udal ordezkariek. Legez, lursail industrialetan eta merkataritza-lursailetan eraiki daitezke horrelako azpiegiturak.\nHiri Antolamenduko Plan Orokor berria (HAPO) onartu zuen abenduko osoko bilkuran Basauriko udalbatzak. Horren arabera, bizitegi-lurzoru gehiago garatzea da asmoa. “Arrazoi garrantzitsua da Basaurik hirigintza-tresna bat izan dezan mota horretako jarduerak udal-lurralde osoan arautzeko plan berezi gisa. Dokumentu horretan, bizitegi-lurzoruan edo haren inguruetan libreki ezartzeko mugak eta murrizketak ezarriko lirateke, herritarren bizi-kalitatea bermatzeko, etorkizunean elektrizitate-enpresak edo antzeko energia berdearen hornidura-zerbitzuak egongo balira”, diote udal arduradunek.\nSailkatuta: Abaroa, Gasolindegi, Gasolindegia, HAPO, Portada, San Migel\nKotxe karabana eta bigarren kontzentrazio bat egingo dute Basaurin, San Migeleko gasolindegiaren kontra\nSanta Ageda eta Puxigangak ospatuko dituzte Zeberioko eskolan, segurtasun neurri guztiak betez\nArrigorriagan izandako erasoa “irmoki” gaitzetsi du Udalak, “ez baita gazteen balioen adierazgarri”